title: शाहरुख़ ख़ान

text: अर्थशास्त्र में उपाधि ग्रहण करने के बाद इन्होंने अपने करियर की शुरुआत १९८० में रंगमंचों व कई टेलिविज़न धारावाहिकों से की और १९९२ में व्यापारिक दृष्टि से सफल फ़िल्म "दीवाना" से फ़िल्म क्षेत्र में कदम रखा। इस फ़िल्म के लिए उन्हें फ़िल्मफ़ेयर प्रथम अभिनय पुरस्कार प्रदान किया गया। इसके पश्चात् उन्होंने कई फ़िल्मों में नकारात्मक भूमिकाएं अदा की जिनमें "डर" (१९९३), "बाज़ीगर" (१९९३) और "अंजाम" (१९९४) शामिल है। वे कई प्रकार की भूमिकाओं में दिखें व भिन्न-भिन्न प्रकार की फ़िल्मों में कार्य किया जिनमे रोमांस फ़िल्में, हास्य फ़िल्में, खेल फ़िल्में व ऐतिहासिक ड्रामा शामिअर्थशास्त्र में उपाधि ग्रहण करने के बाद इन्होंने अपने करियर की शुरुआत १९८० में रंगमंचों व कई टेलिविज़न धारावाहिकों से की और १९९२ में व्यापारिक दृष्टि से सफल फ़िल्म "दीवाना" से फ़िल्म क्षेत्र में कदम रखा। इस फ़िल्म के लिए उन्हें फ़िल्मफ़ेयर प्रथम अभिनय पुरस्कार प्रदान किया गया। इसके पश्चात् उन्होंने कई फ़िल्मों में नकारात्मक भूमिकाएं अदा की जिनमें "डर" (१९९३), "बाज़ीगर" (१९९३) और "अंजाम" (१९९४) शामिल है। वे कई प्रकार की भूमिकाओं में दिखें व भिन्न-भिन्न प्रकार की फ़िल्मों में कार्य किया जिनमे रोमांस फ़िल्में, हास्य फ़िल्में, खेल फ़िल्में व ऐतिहासिक ड्रामा शामिल है।


title: शाहरुख़ ख़ान

text: उनके द्वारा अभिनीत ग्यारह फ़िल्मों ने विश्वभर में १०० करोड़ का व्यवसाय किया है। ख़ान की कुछ फ़िल्में जैसे "दिलवाले दुल्हनिया ले जायेंगे" (१९९५), "कुछ कुछ होता है" (१९९८), "देवदास" (२००२), "चक दे! इंडिया" (२००७), "ओम शांति ओम" (२००७), "रब ने बना दी जोड़ी" (२००८) और "रा.वन" (२०११) अब तक की सबसे बड़ी हिट फ़िल्मों में रही है और "कभी ख़ुशी कभी ग़म" (२००१), "कल हो ना हो" (२००३), "वीर ज़ारा'उनके द्वारा अभिनीत ग्यारह फ़िल्मों ने विश्वभर में १०० करोड़ का व्यवसाय किया है। ख़ान की कुछ फ़िल्में जैसे "दिलवाले दुल्हनिया ले जायेंगे" (१९९५), "कुछ कुछ होता है" (१९९८), "देवदास" (२००२), "चक दे! इंडिया" (२००७), "ओम शांति ओम" (२००७), "रब ने बना दी जोड़ी" (२००८) और "रा.वन" (२०११) अब तक की सबसे बड़ी हिट फ़िल्मों में रही है और "कभी ख़ुशी कभी ग़म" (२००१), "कल हो ना हो" (२००३), "वीर ज़ारा" (२००६)।


title: शाहरुख़ ख़ान

text: वेल्थ रिसर्च फ़ॉर्म वैल्थ एक्स के मुताबिक किंग ख़ान सबसे अमीर भारतीय अभिनेता बन गए हैं। फ़र्म ने अभिनेता की कुल संपत्ति 3660 करोड़ रूपए आंकी थी लेकिन अब 4000 करोड़ बताई जाती है।


title: शाहरुख़ ख़ान

text: ख़ान के माता पिता पठान मूल के थे| उनके पिता ताज मोहम्मद ख़ान एक स्वतंत्रता सेनानी थे और उनकी माँ लतीफ़ा फ़ातिमा मेजर जनरल शाहनवाज़ ख़ान की पुत्री थी|


title: शाहरुख़ ख़ान

text: ख़ान के पिता हिंदुस्तान के विभाजन से पहले पेशावर के किस्सा कहानी बाज़ार से दिल्ली आए थे, हालांकि उनकी माँ रावलपिंडी से आयीं थी| ख़ान की एक बहन भी हैं जिनका नाम है शहनाज़ और जिन्हें प्यार से लालारुख बुलाते हैं| ख़ान ने अपनी स्कूली पढ़ाई दिल्ली के सेंट कोलम्बा स्कूल से की जहाँ वह क्रीड़ा क्षेत्र, शैक्षिक जीवन और नाट्य कला में निपुण थे| स्कूल की तरफ़ से उन्हें "स्वोर्ड ऑफ़ ऑनर" से नवाज़ा गया जो प्रत्येक वर्ष सबसे काबिल और होनहार विद्यार्थी एवं खिलाड़ी को दिया जाता था| इसके उपरांत उन्होंने हंसराज कॉलेज से अर्थशास्त्र की डिग्री एवं जामिया मिलिया इस्लामिया विश्वविद्यालय से मास कम्युनिकेशन की मास्टर्स डिग्री हासिल की|


title: शाहरुख़ ख़ान

text: अपने माता पिता के देहांत के उपरांत ख़ान १९९१ में दिल्ली से मुम्बई आ गए| १९९१ में उनका विवाह गौरी ख़ान के साथ हिंदू रीति रिवाज़ों से हुआ| उनकी तीन संतान हैं - एक पुत्र आर्यन (जन्म १९९७) और एक पुत्री सुहाना (जन्म २०००) व पुत्र अब्राहम।


title: शाहरुख़ ख़ान

text: ख़ान ने अभिनय की शिक्षा प्रसिद्ध रंगमंच निर्देशक बैरी जॉन से दिल्ली के थियेटर एक्शन ग्रुप में ली । वर्ष २००७ में जॉन ने अपने पुराने शिष्य के बारे में कहा,


title: शाहरुख़ ख़ान

text: ख़ान ने अपना करिअर १९८८ में दूरदर्शन के धारावाहिक "फ़ौजी" से प्रारम्भ किया जिसमे उन्होंने कमान्डो अभिमन्यु राय का किरदार अदा किया| उसके उपरांत उन्होंने और कई धारावाहिकों में अभिनय किया जिनमे प्रमुख था १९८९ का "सर्कस", जिसमे सर्कस में काम करने वाले व्यक्तियों के जीवन का वर्णन किया गया था और जो अज़ीज़ मिर्ज़ा द्वारा निर्देशित था| उस ही वर्ष उन्होंने अरुंधति राय द्वारा लिखित अंग्रेज़ी फ़िल्म "इन विच एनी गिव्स इट दोज़ वंस" में एक छोटा किरदार निभाया| यह फ़िल्म दिल्ली विश्वविद्यालय में विद्यार्थी जीवन पर आधारित थी|


title: शाहरुख़ ख़ान

text: अपने माता पिता की मृत्यु के उपरांत १९९१ में ख़ान नई दिल्ली से मुम्बई आ गये| बॉलीवुड में उनका प्रथम अभिनय "दीवाना" फ़िल्म में हुआ जो बॉक्स ऑफ़िस पर सफल घोषित हुई| इस फ़िल्म के लिए उन्हें फ़िल्मफ़ेयर की तरफ़ से सर्वश्रेष्ठ प्रथम अभिनय का अवार्ड मिला| उनकी अगली फ़िल्म थी "दिल आशना है" जो नही चली। १९९३ की हिट फ़िल्म "बाज़ीगर" में एक हत्यारे का किरदार निभाने के लिए उन्हें अपना पहला फ़िल्मफ़ेयर सर्वश्रेष्ठ अभिनेता पुरस्कार मिला। उस ही वर्ष में फ़िल्म "डर" में इश्क़ के जूनून में पागल आशिक़ का किरदार अदा करने के लिए उन्हें सराहा गया। इस वर्ष में फ़िल्म "कभी हाँ कभी ना" के लिए उन्हें फ़िल्मफ़ेयर समीक्षक सर्वश्रेष्ठ अभिनेता के पुरस्कार से भी सम्मानित किया गया| १९९४ में ख़ान ने फ़िल्म "अंजाम" में एक बार फिर जुनूनी एवं मनोरोगी आशिक़ की भूमिका निभाई और इसके लिए उन्हें फ़िल्मफ़ेयर सर्वश्रेष्ठ खलनायक का पुरस्कार भी प्राप्त हुआ।


title: शाहरुख़ ख़ान

text: १९९५ में उन्होंने आदित्य चोपड़ा की पहली फ़िल्म "दिलवाले दुल्हनिया ले जायेंगे" में मुख्य भूमिका निभाई। यह फ़िल्म बॉलीवुड के इतिहास की सबसे सफल और बड़ी फ़िल्मों में से एक मानी जाती है। मुम्बई के कुछ सिनेमा घरों में यह १२ सालों से चल रही है। इस फ़िल्म के लिए उन्हें एक बार फिर फ़िल्मफ़ेयर सर्वश्रेष्ठ अभिनेता पुरस्कार हासिल हुआ।


title: शाहरुख़ ख़ान

text: १९९६ उनके लिए एक निराशाजनक साल रहा क्यूंकि उसमे उनकी सारी फ़िल्में असफल रहीं। १९९७ में उन्होंने यश चोपड़ा की "दिल तो पागल है", सुभाष घई की "परदेस" और अज़ीज़ मिर्ज़ा की "येस बॉस" जैसी फ़िल्मों के साथ सफलता के क्षेत्र में फिर क़दम रखा।


title: शाहरुख़ ख़ान

text: वर्ष १९९८ में करण जोहर की बतौर निर्देशक पहली फ़िल्म "कुछ कुछ होता है" उस साल की सबसे बड़ी हिट घोषित हुई और ख़ान को चौथी बार फ़िल्मफ़ेयर सर्वश्रेष्ठ अभिनेता पुरस्कार हासिल हुआ। इसी साल उन्हें मणि रत्नम की फ़िल्म "दिल से" में अपने अभिनय के लिए फ़िल्म समीक्षकों से काफ़ी तारीफ़ मिली और यह फ़िल्म भारत के बाहर काफ़ी सफल रही।


title: शाहरुख़ ख़ान

text: अगला वर्ष उनके लिए कुछ ख़ास लाभकारी नही रहा क्यूंकि उनकी एक मात्र फ़िल्म, "बादशाह", का प्रदर्शन स्मरणीय नही रहा और वह औसत व्यापार ही कर पायी| सन २००० में आदित्य चोपड़ा की "मोहब्बतें" में उनके किरदार को समीक्षकों से बहुत प्रशंसा मिली और इस फ़िल्म के लिए उन्हें अपना दूसरा फ़िल्मफ़ेयर समीक्षक सर्वश्रेष्ठ अभिनेता पुरस्कार मिला| उस ही साल आई उनकी फ़िल्म जोश भी हिट हुई। उस ही वर्ष में ख़ान ने जूही चावला और अज़ीज़ मिर्ज़ा के साथ मिल कर अपनी ख़ुद की फ़िल्म निर्माण कम्पनी, 'ड्रीम्ज़ अन्लिमिटिड', की स्थापना की। इस कम्पनी की पहली फ़िल्म "फिर भी दिल है हिन्दुस्तानी", जिसमे ख़ान और चावला दोनों ने अभिनय किया, बॉक्स ऑफ़िस पे जादू बिखेरने में असमर्थ रही। कमल हसन की विवादग्रस्त फ़िल्म "हे राम" में भी ख़ान ने एक सहयोगी भूमिका निभाई जिसके लिए उन्हें समीक्षकों ने सराहा हालांकि यह फ़िल्म भी असफल श्रेणी में रही।


title: शाहरुख़ ख़ान

text: सन २००१ में ख़ान ने करण जोहर के साथ अपनी दूसरी फ़िल्म "कभी ख़ुशी कभी ग़म" की, जो एक पारिवारिक कहानी थी और जिसमें अन्य भी कई सितारे थे। यह फ़िल्म उस वर्ष की सबसे बड़ी हिट फ़िल्मों की सूची में शामिल थी। उन्हें अपनी फ़िल्म "अशोका", जो की ऐतिहासिक सम्राट अशोक के जीवन पर आधारित थी, के लिए भी प्रशंसा मिली लेकिन यह फ़िल्म भी नाकामयाब रही। सन् २००२ में ख़ान ने संजय लीला भंसाली की दुखांत प्रेम कथा "देवदास" में मुख्य भूमिका अदा की जिसके लिए उन्हें एक बार फिर फ़िल्मफ़ेयर सर्वश्रेष्ठ अभिनेता पुरस्कार दिया गया। यह शरतचंद्र चट्टोपाध्याय के उपन्यास देवदास पर आधारित तीसरी हिन्दी फ़िल्म थी।


title: शाहरुख़ ख़ान

text: अगले साल ख़ान की दो फ़िल्में रिलीज़ हुईं, "चलते चलते" और "कल हो ना हो"। चलते चलते एक औसत हिट साबित हुई लेकिन कल हो ना हो, जो की करण जोहर की तीसरी फ़िल्म थी, राष्ट्रीय और अंतर्राष्ट्रीय दोनों ही बाज़ारों में काफ़ी कामयाब रही। इस फ़िल्म में ख़ान ने एक दिल के मरीज़ का किरदार निभाया जो मरने से पहले अपने चारों ओर ख़ुशियाँ फैलाना चाहता है और इस अदाकारी के लिये उन्हें सराहा भी गया।


title: शाहरुख़ ख़ान

text: २००४ ख़ान के लिये एक और महत्वपूर्ण वर्ष रहा। इस साल की उनकी पहली फ़िल्म थी फ़राह ख़ान निर्देशित "मैं हूँ ना", जो ख़ान द्वारा सह-निर्मित भी थी। यह फ़िल्म बॉक्स ऑफ़िस पर एक बड़ी हिट सिद्ध हुई। उनकी अगली फ़िल्म थी यश चोपड़ा कृत "वीर-ज़ारा", जो उस साल की सबसे कामयाब फ़िल्म थी और जिसमे ख़ान को अपने अभिनय के लिये कई अवार्ड और बहुत प्रशंसा मिली। उनकी तीसरी फ़िल्म थी आशुतोष गोवारिकर निर्देशित "स्वदेश", जो दर्शकों को सिनेमा-घरों में लाने में तोह सफल ना हो सकी लेकिन उसमें ख़ान के भारत लौटे एक अप्रवासी भारतीय की भूमिका को सराहा गया और ख़ान ने अपना छठवाँ फ़िल्मफ़ेयर सर्वश्रेष्ठ अभिनेता पुरस्कार जीता।


title: शाहरुख़ ख़ान

text: सन २००५ में उनकी एकमात्र फ़िल्म "पहेली" (जो की अमोल पालेकर द्वारा निर्देशित थी) बॉक्स ऑफ़िस पर असफल रही हालांकि उसमें ख़ान के अभिनय को सराहा गया| २००६ में ख़ान एक बार फिर करण जोहर की फ़िल्म "कभी अलविदा ना कहना" में देखे गये जो एक अतिनाटकीय फ़िल्म थी। इस फ़िल्म ने भारत में तो सफलता प्राप्त की ही, साथ ही साथ यह विदेश में सबसे सफल हिन्दी फ़िल्म भी बन गई। उसी वर्ष ख़ान ने १९७८ की हिट फ़िल्म "डॉन" की रीमेक "डॉन" में भी अभिनय किया जो एक बड़ी हिट सिद्ध हुई। २००७ में ख़ान की दो फिल्में आई है - "चक दे! इंडिया" और '['[ओम शांति ओम]]"। "चक दे! इंडिया" में ख़ान भारतीय महिला हॉकी टीम के कोच के किरदार में नज़र आते हैं जिनका लक्ष्य है भारत को विश्व कप दिलवाना। इस किरदार की लिये ख़ान को समीक्षकों से तो ख़ासी प्रशंसा मिली ही है साथ ही साथ यह फ़िल्म एक विशाल हिट भी सिद्ध हुई है। २००७ की दूसरी फ़िल्म "ओम शांति ओम" में भी नज़र आए ये फराह ख़ान की शाहरुख़ ख़ान के साथ दूसरी फ़िल्म है। इसमें ख़ान ने दोहरी भूमिका निभाई। पहला किरदार ओम एक जूनियर कलाकार है और एक हादसे में मारा जाता है और दूसरा एक नामी अभिनेता ओम कपूर है। ये फ़िल्म भी २००७ की एक सफल फ़िल्म थी।


title: शाहरुख़ ख़ान

text: शाहरूख़ ख़ान ने अपने फ़िल्मी जीवन की शुरूआत १९८८ में लेख टंडन के टेलीविज़न धारावाहिक "दिल दरिया" से आरम्भ किया था लेकिन निर्माण में देरी के कारण १९८९ का टीवी धारावाहिक "फौजी" उनका पहला धारावाहिक रहा।


title: ऋषिकेश मुखर्जी

text: ऋषिकेश/हृषिकेश मुखर्जी एक भारतीय फिल्मकार थे। हृषिकेश दा का भारतीय सिनेमा जगत में अपने विशिष्ट योगदान के लिए जाने जाते हैं।


title: ऋषिकेश मुखर्जी

text: ऋषिकेश मुखर्जी का जन्म ३० सितम्बर १९२२ को कोलकाता मेंं हुआ था और उनकी मृत्यु २७ अगस्त सन २००६ को मुम्बई में हुई थी। उन्होंंने विज्ञान विषय से पढ़ाई की थी और कलकत्ता विश्वविद्यालय से उन्होंंने अपनी स्नातक स्तर की पढ़ाई रसायन शास्त्र मेंं पूरी की थी और कुछ समय तक अध्यापक के रूप मे भी काम किया था।


title: ऋषिकेश मुखर्जी

text: 'आनंद' और 'मिली' जैसी फ़िल्मों से भारतीय सिनेमा जगत को एक नया मुकाम देने वाले हृषिकेश मुखर्जी ने फ़िल्म 'दो बीघा ज़मीन' में बतौर सहायक निर्देशक के रूप में १९५३ में अपने कैरियर की शुरुआत की थी। हृषिकेश मुखर्जी की सबसे बाद में बनी फ़िल्म थी, 'झूठ बोले कौवा काटे' जो १९९८ में रिलीज़ हुई थी।


title: ऋषिकेश मुखर्जी

text: ऋषिकेश मुखर्जी विवाहित थे और उनकी ३ पुत्रियाँ और २ पुत्र हैंं। उनकी पत्नी की मृत्यु ३० साल पहले ही हो चुकी थी। वह पशु प्रेमी थे और उनके बान्द्रा स्थित घर मेंं बहुत सारे कुत्ते और एक बिल्ली थी।


title: ऋषिकेश मुखर्जी

text: मुखर्जी की फ़िल्मों की सबसे बड़ी ख़ासियत है उनका सामाजिक संदर्भ.


title: ऋषिकेश मुखर्जी

text: हृषिकेश मुखर्जी को याद करते हुए जानी-मानी गायिका लता मंगेशकर कहती हैं, "मैं उन्हें एक निर्देशक और अपने बड़े भाई के रूप में याद करती हूँ. उनसे मेरे काफ़ी अच्छे संबंध थे। उनकी पहली फ़िल्म से मैंने उनके साथ काम किया था।" लता मानती हैं - "गुरुदत्त, शांताराम और बिमल दा के बाद हृषिकेश दा ही थे जिनकी फ़िल्मों में हिंदुस्तान नज़र आता था। उनकी फ़िल्मों में गाँवों और शहरों में रहने वाला असली हिंदुस्तान नज़र आता था" हृषिकेश दा के साथ बीते वक्त को याद करते हुए लता मंगेशकर बताती हैं, "कई राज्यों में सफ़ेद साड़ी किसी के गुज़र जाने पर पहनी जाती है। मैं हमेशा से सफ़ेद साड़ी पसंद करती रही हूँ. मुझे याद है कि वो मुझे इसके लिए हमेशा टोकते थे। उन्होंने मुझसे कहा था कि मेरे पास किनारेदार साड़ी पहनकर ही आना और इसलिए मैं उनके पास वैसी ही साड़ी पहनकर जाती थी।"


title: ऋषिकेश मुखर्जी

text: गीतकार जावेद अख़्तर बताते हैं, "वो एक फ़िल्मकार के अलावा एक शिक्षक भी थे। फ़िल्मों को एडिट करते वक्त उन्होंने कई बातें हम लोगों को बताई जो मैंने हमेशा ध्यान रखी और वो बातें हमारे बहुत काम आई


title: मधुबाला

text: मधुबाला (; जन्म: 14 फ़रवरी 1933, दिल्ली - निधन: 23 फ़रवरी 1969, बंबई) भारतीय हिन्दी फ़िल्मों की एक अभिनेत्री थी। उनके अभिनय में एक आदर्श भारतीय नारी को देखा जा सकता है। चेहरे द्वारा`भावाभियक्ति तथा नज़ाक़त उनकी प्रमुख विशेषतायें थीं। उनके अभिनय, प्रतिभा, व्यक्तित्व और खूबसूरती को देख कर यही कहा जाता है कि वह भारतीय सिनेमा की अब तक की सबसे महान अभिनेत्री है। वास्तव मे हिन्दी फ़िल्मों के समीक्षक मधुबाला के अभिनय काल को "स्वर्ण युग" की संज्ञा से सम्मानित करते हैं।


title: मधुबाला

text: मधुबाला का जन्म मुमताज जहां बेगम देहलवी के रूप में दिल्ली, ब्रिटिश भारत में १४ फरवरी १९३३ को हुआ था। वह अताउल्लाह खान और आयशा बेगम की ग्यारह संतानों में से पाँचवीं थीं। मधुबाला के चार भाई-बहनों की मृत्यु बचपन में हो गई; उनकी बहनें जो वयस्कता तक जीवित रहीं हैं, उनमें कनीज़ फातिमा, अल्ताफ, चंचल और ज़हीदा शामिल हैं। अताउल्लाह खान, जो पेशावर घाटी के पश्तूनों की युसुफजई जनजाति से आए थे, इंपीरियल टबैको कंपनी में एक कर्मचारी थे। परिवार के सदस्यों से अज्ञात, मधुबाला वेंट्रिकुलर सेप्टल दोष के साथ पैदा हुई थी, जो कि एक जन्मजात हृदय विकार है जिसका उस समय कोई इलाज नहीं था। किंवदंती के अनुसार, एक प्रतिष्ठित मुस्लिम फ़कीर ने भविष्यवाणी की थी कि मधुबाला बड़ी होकर प्रसिद्धि और भाग्य अर्जित करेंगी, लेकिन एक दुखी जीवन व्यतीत करेंगी और कम उम्र में ही मर जाएंगी।


title: मधुबाला

text: मधुबाला ने अपना अधिकांश बचपन दिल्ली में बिताया और बिना किसी स्वास्थ्य समस्या के बड़ी हुईं। मुस्लिम पिता के रूढ़िवादी विचारों के कारण, न तो मधुबाला और न ही उनकी कोई बहन को पढ़ाया गया। मधुबाला ने फिर भी अपने पिता के मार्गदर्शन में उर्दू  और हिंदी के साथ-साथ अपनी मूल भाषा पश्तो पढ़नी और लिखनी सीखीं। शुरू से ही फ़िल्में देखने की शौकीन मधुबाला अपनी माँ के सामने अपने पसंदीदा दृश्यों का प्रदर्शन करती थी और मनोरंजन करने के लिए अपना समय नृत्य और फ़िल्मी पात्रों की नकल करने में बिताती थी। रूढ़िवादी परवरिश के बावजूद उन्होंने बचपन में ही एक फिल्म अभिनेत्री बनने का लक्ष्य रखा—जिसे उनके पिता ने सख्ती से अस्वीकार कर दिया।


title: मधुबाला

text: १९४० में एक वरिष्ठ अधिकारी के साथ दुर्व्यवहार करने के लिए कर्मचारी कंपनी से निकाल दिए जाने के बाद खान का निर्णय बदल गया। जल्द ही मधुबाला को ऑल इंडिया रेडियो स्टेशन पर खुर्शीद अनवर की रचनाएं गाने के लिए नियुक्त किया गया। सात वर्ष की आयु में उन्होंने वहां महीनों तक काम करना जारी रखा, और बॉम्बे में स्थित स्टूडियो बॉम्बे टॉकीज के महाप्रबंधक राय बहादुर चुन्नीलाल के परिचित में शामिल हो गईं। चुन्नीलाल, जो मधुबाला को पसंद करते थे, ने खान को एक बेहतर जीवन शैली के लिए बंबई जाने का सुझाव दिया।


title: मधुबाला

text: बालीवुड में उनका प्रवेश 'बेबी मुमताज़' के नाम से हुआ। उनकी पहली फ़िल्म बसन्त (१९४२) थी। देविका रानी बसन्त में उनके अभिनय से बहुत प्रभावित हुयीं, तथा उनका नाम मुमताज़ से बदल कर ' मधुबाला' रख दिया। यह नाम उस वक्त के सुप्रसिद्ध हिंदी कवि हरिकृष्ण प्रेमी इन्होनी दिया था ।


title: मधुबाला

text: उन्हे बालीवुड में अभिनय के साथ-साथ अन्य तरह के प्रशिक्षण भी दिये गये। (१२ वर्ष की आयु मे उन्हे वाहन चलाना आता था)।


title: मधुबाला

text: उन्हें मुख्य भूमिका निभाने का पहला मौका केदार शर्मा ने अपनी फ़िल्म नील कमल (१९४७) में दिया। इस फ़िल्म मे उन्होने राज कपूर के साथ अभिनय किया। इस फ़िल्म मे उनके अभिनय के बाद उन्हे 'सिनेमा की सौन्दर्य देवी' (Venus Of The Screen) कहा जाने लगा।


title: मधुबाला

text: इसके २ साल बाद बाम्बे टॉकीज़ की फ़िल्म महल में उन्होने अभिनय किया। महल फ़िल्म का गाना 'आयेगा आनेवाला' लोगों ने बहुत पसन्द किया। इस फ़िल्म का यह गाना पार्श्व गायिका लता मंगेश्कर, इस फ़िल्म की सफलता तथा मधुबाला के कैरियर में, बहुत सहायक सिद्ध हुआ।


title: मधुबाला

text: महल की सफलता के बाद उन्होने कभी पीछे मुड़ कर नहीं देखा। उस समय के स्थापित पुरूष कलाकारों के साथ उनकी एक के बाद एक फ़िल्म आती गयीं तथा सफल होती गयीं। उन्होंने अशोक कुमार, रहमान, दिलीप कुमार, देवानन्द आदि सभी के साथ काम किया।


title: मधुबाला

text: १९५० के दशक में उनकी कुछ फ़िल्मे असफल भी हुयी। जब उनकी फ़िल्मे असफल हो रही थी तो आलोचक ये कहने लगे की मधुबाला में प्रतिभा नही है तथा उनकी कुछ फ़िल्में उनकी सुन्दरता की वज़ह से हिट हुयीं, ना कि उनके अभिनय से। लेकिन ऐसा नहीं था। उनकी फ़िल्मे फ़्लाप होने का कारण था- सही फ़िल्मों का चुनाव न कर पाना। मधुबाला के पिता ही उनके मैनेजर थे और वही फ़िल्मों का चुनाव करते थे। मधुबाला परिवार की एक मात्र ऐसी सदस्या थीं जिनकी आय पर ये बड़ा परिवार टिका था। अतः इनके पिता परिवार के पालन-पोषण के लिये किसी भी तरह के फ़िल्म का चुनाव कर लेते थे। चाहे भले ही उस फ़िल्म मे मधुबाला को अपनी प्रतिभा दिखाने का मौका मिले या ना मिले और यही उनकी कुछ फ़िल्मे असफल होने का कारण बना। इन सब के बावजूद वह कभी निराश नही हुयीं।  १९५८ मे उन्होने अपने प्रतिभा को पुनः साबित किया। इस साल आयी उनकी चार फ़िल्मे (फ़ागुन, हावरा ब्रिज, काला पानी और चलती का नाम गाडी) सुपरहिट हुयीं।


title: मधुबाला

text: ज्वार भाटा (१९४४) के सेट पर वह पहली बार दिलीप कुमार से मिलीं। उनके मन मे दिलीप कुमार के प्रति आकर्षण पैदा हुआ तथा वह उनसे प्रेम करने लगीं। उस समय वह १८ साल की थीं तथा दिलीप कुमार २९ साल के थे। उन्होने १९५१ मे तराना मे पुनः साथ-साथ काम किया। उनका प्रेम मुग़ल-ए-आज़म की ९ सालों की शूटिंग शुरू होने के समय और भी गहरा हो गया था। वह दिलीप कुमार से विवाह करना चाहती थीं पर दिलीप कुमार ने इन्कार कर दिया। ऐसा भी कहा जाता है की दिलीप कुमार तैयार थे लेकिन मधुबाला के लालची रिश्तेदारों ने ये शादी नही होने दी। १९५८ मे अयातुल्लाह खान ने कोर्ट मे दिलीप कुमार के खिलाफ़ एक केस दायर कर के दोनो को परस्पर प्रेम खत्म करने पर बाध्य भी किया।


title: मधुबाला

text: मधुबाला को विवाह के लिये तीन अलग - अलग लोगों से प्रस्ताव मिले। वह सुझाव के लिये अपनी मित्र नर्गिस के पास गयीं। नर्गिस ने भारत भूषण से विवाह करने का सुझाव दिया जो कि एक विधुर थे। नर्गिस के अनुसार भारत भूषण, प्रदीप कुमार एवं किशोर कुमार से बेहतर थे। लेकिन मधुबाला ने अपनी इच्छा से किशोर कुमार को चुना। किशोर कुमार एक तलाकशुदा व्यक्ति थे। मधुबाला के पिता ने किशोर कुमार से बताया कि वह शल्य चिकित्सा के लिये लंदन जा रही हैं तथा उसके लौटने पर ही वे विवाह कर सकते है। मधुबाला मृत्यु से पहले विवाह करना चाहती थीं ये बात किशोर कुमार को पता था।


title: मधुबाला

text: १९६० में उन्होने विवाह किया। परन्तु किशोर कुमार के माता-पिता ने कभी भी मधुबाला को स्वीकार नही किया। उनका विचार था कि मधुबाला ही उनके बेटे की पहली शादी टूटने की वज़ह थीं। किशोर कुमार ने माता-पिता को खुश करने के लिये हिन्दू रीति-रिवाज से पुनः शादी की, लेकिन वे उन्हे मना न सके।


title: मधुबाला

text: मुगल-ए-आज़म में उनका अभिनय विशेष उल्लेखनीय है। इस फ़िल्म मे सिर्फ़ उनका अभिनय ही नही बल्कि 'कला के प्रति समर्पण' भी देखने को मिलता है। इसमें 'अनारकली' की भूमिका उनके जीवन की सबसे महत्वपूर्ण भूमिका रही। उनका लगातार गिरता हुआ स्वास्थ्य उन्हें अभिनय करने से रोक रहा था लेकिन वो नहींं रूकीं। उन्होने इस फ़िल्म को पूरा करने का दृढ निश्चय कर लिया था। फ़िल्म के निर्देशक के. आशिफ़ फ़िल्म मे वास्तविकता लाना चाहते थे। वे मधुबाला की बीमारी से भी अन्जान थे। उन्होने शूटिंग के लिये असली जंज़ीरों का प्रयोग किया। मधुबाला से स्वास्थ्य खराब होने के बावजूद भारी जंज़ीरो के साथ अभिनय किया। इन जंज़ीरों से उनके हाथ की त्वचा छिल गयी लेकिन फ़िर भी उन्होने अभिनय जारी रखा। मधुबाला को उस समय न केवल शारीरिक अपितु मानसिक कष्ट भी थे। दिलीप कुमार से विवाह न हो पाने की वजह से वह अवसाद (Depression) से पीड़ित हो गयीं थीं। इतना कष्ट होने के बाद भी इतना समर्पण बहुत ही कम कलाकारों मे देखने को मिलता है।


title: मधुबाला

text: ५ अगस्त १९६० को जब मुगले-ए-आज़म प्रदर्शित हुई तो फ़िल्म समीक्षकों तथा दर्शकों को भी ये मेहनत और लगन साफ़-साफ़ दिखाई पड़ी। असल मे यह मधुबाला की मेहनत ही थी जिसने इस फ़िल्म को सफ़लता के चरम तक पँहुचाया। इस फ़िल्म के लिये उन्हें फ़िल्मफ़ेयर पुरस्कार के लिये नामित किया गया था। हालांकि यह पुरस्कार उन्हें नहीं मिल पाया। कुछ लोग सन्देह व्यक्त करते है कि मधुबाला को यह पुरस्कार इसलिये नहीं मिल पाया क्योंकि वह घूस देने के लिये तैयार नहीं थी।


title: मधुबाला

text: इस फ़िल्म की लोकप्रियता के वजह से ही इस फ़िल्म को 2004 मे पुनः रंग भर के पूरी दुनिया मे प्रदर्शित किया गया।


title: मधुबाला

text: मधुबाला, हृदय रोग से पीड़ित थीं जिसका पता १९५० मे नियमित होने वाले स्वास्थ्य परीक्षण मे चल चुका था। परन्तु यह तथ्य फ़िल्म उद्योग से छुपाया रखा गया। लेकिन जब हालात बदतर हो गये तो ये छुप ना सका। कभी - कभी फ़िल्मो के सेट पर ही उनकी तबीयत बुरी तरह खराब हो जाती थी। चिकित्सा के लिये जब वह लंदन गयी तो डाक्टरों ने उनकी सर्जरी करने से मना कर दिया क्योंकि उन्हे डर था कि वो सर्जरी के दौरान ही मर जायेंगीं। जिन्दगी के अन्तिम ९ साल उन्हे बिस्तर पर ही बिताने पड़े। २३ फ़रवरी १९६९ को बीमारी की वजह से उनका स्वर्गवास हो गया। उनके मृत्यु के २ साल बाद यानि १९७१ मे उनकी एक फ़िल्म जिसका नाम ज्वाला था प्रदर्शित हो पायी थी।


title: मधुबाला

text: "मुग़ल-ए-आज़म" (१९६०) में अपने प्रदर्शन के लिए, मधुबाला को वर्ष १९६१ में फ़िल्मफे़यर द्वारा सर्वश्रेष्ठ अभिनेत्री पुरस्कार के लिए के लिए नामांकित किया गया था।


title: प्रीति ज़िंटा

text: प्रीटी ज़िंटा (जन्म ३१ जनवरी १९७५) एक भारतीय फ़िल्म अभिनेत्री है। वे हिन्दी, तेलगू, पंजाबी व अंग्रेज़ी फ़िल्मों में कार्य कर चुकी है। मनोविज्ञान में उपाधी ग्रहण करने के बाद ज़िंटा ने अपने फ़िल्मी करियर की शुरुआत "दिल से.." में १९९८ से की और उसी वर्ष फ़िल्म "सोल्जर" में पुनः दिखी। इन फ़िल्मों में अभिनय के लिए उन्हें फ़िल्मफ़ेयर सर्वश्रेष्ठ नई अदाकारा का पुरस्कार प्रदान किया गया और आगे चलकर उन्हें फ़िल्म "क्या कहना" में कुँवारी माँ के किरदार के लिए काफ़ी सराहा गया। उन्होंने आगे चलकर भिन्न-भिन्न प्रकार के किरदार अदा किए व उनके अभिनय व किरदारों ने हिन्दी फ़िल्म अभिनेत्रियों की एक नई कल्पना को जन्म दिया।


title: प्रीति ज़िंटा

text: जिंटा को २००३ में फ़िल्मफ़ेयर सर्वश्रेष्ठ अभिनेत्री पुरस्कार "कल हो ना हो" फ़िल्म में उनके अभिनय के लिए प्रदान किया गया। उन्होंने सर्वाधिक कमाई वाली दो भारतीय फ़िल्मों में अभिनय किया जिनमे काल्पनिक विज्ञान पर आधारित फ़िल्म "कोई... मिल गया" (२००३) और रोमांस फ़िल्म "वीर-ज़ारा" (२००४) शमिल है जिसके लिए उन्हें समीक्षकों द्वारा बेहद सराहा गया। उन्होंने आधुनिक भारतीय नारी का किरदार फ़िल्म "सलाम नमस्ते" और "कभी अलविदा ना कहना" में निभाया जो अंतर्राष्ट्रीय बाज़ार में उच्च-कमाई वाली फ़िल्में रही। इन उपलब्धियों ने उन्हें हिन्दी सिनेमा के मुख्य अभिनेत्रियों में से एक बना दिया। उनका पहला अंतर्राष्ट्रीय किरदार कनेडियाई फ़िल्म "हेवन ऑन अर्थ" में था जिसके लिए उन्हें सर्वश्रेष्ठ अभिनेत्री का सिल्वर ह्यूगो पुरस्कार २००८ के शिकागो अंतर्राष्ट्रीय फ़िल्म समारोह में प्रदान किया गया।


title: प्रीति ज़िंटा

text: फ़िल्मों में अभिनय के आलावा जिंटा ने बीबीसी न्यूज़ ऑनलाइन में कई लेख लिखे है, साथ ही वे एक सामाजिक कार्यकर्त्ता, टेलिविज़न मेज़बान और नियमित मंच प्रदर्शनकर्ता है। वे पीज़ेडएनज़ेड इण्डिया प्रोडक्शन कंपनी की संस्थापक भी है जिसकी स्थापना उन्होंने अपने पूर्व-साथी नेस वाडिया के साथ की है और दोनों साथ-ही-साथ इंडियन प्रीमियर लीग की क्रिकेट टीम किंग्स XI पंजाब के मालिक भी है।


title: प्रीति ज़िंटा

text: ज़िंटा का जन्म शिमला, हिमाचल प्रदेश में राजपूत में हुआ था। उनके पिता दुर्गानंद जिंटा भारतीय थलसेना में अफसर थे। जब वे १३ वर्ष की थी तब उनके पिता एक कार दुर्घटना में चल बसे और उनकी माँ, निलप्रभा, को गंभीर चोंटें आई जिसके चलते वे दो वर्षों तक बिस्तर पर ही रही। ज़िंटा ने इस दुखद हादसे को अपने जीवन का अहम मोड बताया जिसके चलते वे जल्द ही समझदार व गंभीर बन गई। उनके दो भाई है, दीपांकर और मनीष, एक बड़ा और एक छोटा। दीपांकर भारतीय थलसेना में अफसर है व मनीष कैलिफोर्निया में रहते है।


title: प्रीति ज़िंटा

text: ज़िंटा बचपन में लड़कों जैसे रहती थी, उन्होंने अपने पिता की सैन्य पार्श्वभूमी को अपने परिवार के रहन सहन पर बेहद प्रभावी बताया। वे बच्चों को अनुशासन और समय की पाबन्दी का महत्व समझते थे। उन्होंने शिमला के कॉन्वेंट ऑफ़ जीज़स एंड मेरी बोर्डिंग विद्यालय में पढ़ाई की. हालाँकि बोर्डिंग विद्यालय में उन्हें अकेलापन महसूस होता था परन्तु उन्होंने ये भी कहा की उन्हें वहाँ "..बेहद बढ़िया दोस्त भी मिले"। छात्रा के तौर पर उन्हें साहित्य से प्यार हो गया, खास कर विलियम शेक्सपियर और उनकी कविताओं से। जिंटा के अनुसार उन्हें विद्यालय का कार्य बेहद पसंद था और उन्हें अछे अंक भी मिलते थे। अपने खाली समय में वे बास्केटबॉल जैसे खेल खेलती थी।


title: प्रीति ज़िंटा

text: १८ वर्ष की आयु में विद्यालय से शिक्षण पूरा करने के पश्च्यात उन्होंने सेंट बेडेज़ कॉलेज में दाखिला लिया। उन्होंने अंग्रेज़ी ऑनर्स में उपाधी ग्रहण की और मनोविज्ञान में उपाधी के लिए दाखिला लिया। अपराधी मनोविज्ञान में स्नाकोत्तर उपाधी ग्रहण करने के बाद उन्होंने मॉडलिंग की शुरुआत की। ज़िंटा का पहला टेलिविज़न विज्ञापन "पर्क" चोकोलेट के लिए था जो उन्हें १९९६ अपने एक मित्र के जन्मदिन की पार्टी में एक निर्देशक से रूबरू होने के करण मिला था। निर्देशक ने उन्हें ऑडिशन देने के लिए मना लिया और उनका चयन कर लिया गया। इसके बाद उन्होंने कई विज्ञापनों में कार्य किया जिनमे लिरिल साबुन का विज्ञापन उल्लेखनीय है।


title: प्रीति ज़िंटा

text: १९९७ में ज़िंटा फ़िल्म-निर्माता शेखर कपूर से मिली जब वे अपने एक मित्र के साथ ऑडिशन पर गई थी और वहाँ उन्हें भी ऑडिशन देने का प्रस्ताव दिया गया। उनका ऑडिशन देखकर कपूर ने उन्हें अभिनेत्री बनने के लिए प्रोत्साहित किया। उन्हें बतौर अभिनेत्री अपनी शुरुआत कपूर की फ़िल्म "तारा रम पम पम" से ऋतिक रोशन के साथ करनी थी परन्तु फ़िल्म रद्द कर दिया गया। कपूर ने बाद उनकी सिफ़ारिश निर्देशक मणी रत्नम की फ़िल्म "दिल से..." के लिए की। ज़िंटा को अब भी याद आता है की जब उन्होंने फ़िल्म उद्द्योग में पाँव रखा तब उनके दोस्त उन्हें चिढ़ाते थे की वे "सफ़ेद साड़ी पहन कर बारिश में नाचेंगी" जिसके चलते उन्हें भिन्न-भिन्न पात्र साकारने का प्रोत्साहन मिला।


title: प्रीति ज़िंटा

text: ज़िंटा ने कुंदन शाह की "क्या कहना" का चित्रीकरण शुरू किया परन्तु इसकी रिलीज़ २००० तक टाल दी गई। एक अन्य फ़िल्म "सोल्जर" में देरी के कारण उनकी पहली रिलीज़ फ़िल्म "दिल से..." (१९९८) बन गई जो शाहरुख खान और मनीषा कोइराला के साथ थी। उन्हें फ़िल्म में प्रीती नायर, एक आम दिल्ली के परिवार की लड़की व खान की मंगेतर के रूप में प्रस्तुत किया गया। इस फ़िल्म को नए कलाकार को लॉन्च करने के हेतू से बेहद अपारंपरिक माना गया क्योंकि इसमें उनका पात्र केवल २० मिनट के लिए ही पर्दे पर था। इसके बावजूद उनका किरदार लोगों का ध्यान आकर्षित करने में सफल रहा. अपने इस पात्र के लिए उन्हें फ़िल्मफ़ेयर सर्वश्रेष्ठ सह-अभिनेत्री पुरस्कार का नामांकन प्राप्त हुआ। उन्होंने अपना पहला मुख्य किरदार एक्शन-ड्रामा फ़िल्म "सोल्जर" (१९९८) में निभाया जो उस वर्ष की हीट फ़िल्म रही. उन्हें फ़िल्मफ़ेयर सर्वश्रेष्ठ नई अदाकारा का पुरस्कार "दिल से..." और "सोल्जर" फ़िल्मों में अभिनय के लिए प्रदान किया गया।


title: प्रीति ज़िंटा

text: ज़िंटा ने दो तेलगू फ़िल्मों, "प्रेमंते इदेरा" (१९९८), वेंकटेश के साथ; और "राजा कुमरुदु" (१९९९) महेश बाबु के साथ, कार्य किया। उन्होंने "संघर्ष" में अक्षय कुमार के साथ मुख्य किरदार अदा किया। यह फ़िल्म "द साइलेंस ऑफ़ द लैम्ब्स" (१९९१) पर आधारित थी व इसका निर्देशन तनूजा चंद्रा द्वारा व लेखन महेश भट्ट द्वारा किया गया था। ज़िंटा ने इसमें सीबीआई अफसर रीत ओबेरॉय की भूमिका निभाई जो एक हत्यारे से प्यार कर बैठती है। यह फ़िल्म बॉक्स-ऑफिस पर अच्छा प्रदर्शन करने में असफल रही परन्तु जिंटा के अभिनय को समीक्षकों ने काफ़ी सराहा.


title: प्रीति ज़िंटा

text: ज़िंटा की २००० में पहली भूमिका ड्रामा फ़िल्म "क्या कहना" में थी जो अचानक एक बॉक्स-ऑफिस सफलता बन गई। फ़िल्म में कुँवारी माँ व युवा गर्भधारण जैसी समस्याओं पर प्रकाश डाला गया था और इसके चलते ज़िंटा को जनता व समीक्षकों द्वारा बेहद सराहा गया। उनकी कुँवारी माँ प्रिया बक्षी का पात्र जो सामाजिक अवधारणाओं का मुकाबला करती है, ने उन्हें कई पुरस्कारों के नामांकन प्राप्त करवाए जिनमे उनका पहला फ़िल्मफ़ेयर सर्वश्रेष्ठ अभिनेत्री पुरस्कार नामांकन शामिल है।


title: प्रीति ज़िंटा

text: उसी वर्ष ज़िंटा विधु विनोद चोपरा की फ़िल्म "मिशन कश्मीर" में संजय दत्त व ऋतिक रोशन के साथ नज़र आई। कश्मीर की वादियों में भारत-पाकिस्तान युद्ध के दौरान रची यह फ़िल्म आतंकवाद और जुर्म के विषय पर आधारित थी। ज़िंटा का किरदार सुफिया परवेज़, एक टेलिविज़न रिपोर्टर व रोशन के बचपन के प्यार का था। "द हिन्दू" ने उनके प्रदर्शन के बारे में कहा, "प्रीटी ज़िंटा हमेशा की तरह अपनी चुलबुले अभिनय से गंभीर कहानी में रंग भर देती है"। यह फ़िल्म एक व्यापारिक सफलता रही व उस वर्ष की भारत की तीसरी सर्वाधिक कमाई वाली फ़िल्म रही।


title: प्रीति ज़िंटा

text: २००१ में ज़िंटा को फरहान अख्तर की राष्ट्रीय फ़िल्म पुरस्कार विजेता फ़िल्म "दिल चाहता है" में अपनी भूमिका के लिए बेहद सराहा गया। भारतीय युवाओं के जीवन पर आधारित यह फ़िल्म वर्तमान मुंबई में रची गई थी व इसका केन्द्र तिन दोस्तों (आमिर खान, सैफ अली खान और अक्षय खन्ना) के जीवन में हुए एक बड़े बदलाव पर था। जिंटा का पात्र आमिर खान की प्रेयसी शालिनी का था। "दिल चाहता है" समीक्षकों के बिच लोकप्रिय रही और कुछ के अनुसार यह भारतीय युवाओं के वास्तविक चित्रण का बढ़िया नमूना है। यह फ़िल्म एक भारत में अधिक सफल नहीं रही। यह बड़े शहरों में अच्छा व्यवसाय कर सकी परन्तु छोटे शहरों में यह असफल रही क्योंकि इसका विषय शहरी जीवनशैली पर आधारित था। रेडिफ़.कॉम में ज़िंटा के बारे में लिखा की "... वह बेहद खूबसूरत व चुलबुली है और असमंजस और असली भावनाओं से जुंझ रही है।"


title: प्रीति ज़िंटा

text: २००१ में ज़िंटा की तिन अन्य फ़िल्में रिलीज़ हुई जिनमे अब्बास-मस्तान की रोमांस ड्रामा "चोरी चोरी चुपके चुपके", जिसे भरत शाह पर चल रहे मुकद्दमे के करण एक वर्ष देर से रिलीज़ किया गया, शामिल है। यह फ़िल्म बॉलीवुड की पहली फ़िल्मों में से एक थी जिसने विवादस्पद किराए प्रसव के मुद्दे पर ध्यान केंद्रित किया। ज़िंटा ने मधुबाला की भूमिका अदा की जो एक अच्छे दिल की वैश्या है जिसे एक माँ बनने के लिए किराए पर रखा जाता है। शुरुआत में यह किरदार अदा करने के लिए तैयार न होने के बावजूद उन्होंने निर्देशक के मानाने पर इसे स्वीकार कर लिया और पात्र की तयारी के लिए मुंबई के कई बारों और नाइटक्लबों में गई व वेश्याओं के हाव भाव व भाषा को समझा। उन्हें अपनी भूमिका के लिए दूसरी बार फ़िल्मफ़ेयर सर्वश्रेष्ठ सह-अभिनेत्री पुरस्कार का नामांकन प्राप्त हुआ।


title: प्रीति ज़िंटा

text: २००२ में ज़िंटा ने एक बार फिर कुंदन शाह के साथ कार्य करते हुए पारिवारिक ड्रामा फ़िल्म "दिल है तुम्हारा" में रेखा, महिमा चौधरी और अर्जुन रामपाल के साथ नज़र आई। हालाँकि फ़िल्म बॉक्स-ऑफिस पर सफल नहीं रही परन्तु उनके द्वारा अभिनीत गोद लि गई बेटी शालू का पात्र बेहद सराहा गया।


title: प्रीति ज़िंटा

text: प्रीति जिंटा


title: श्रीदेवी

text: श्रीदेवी (जन्म: श्री अम्मा येंजर अय्यपन; १३ अगस्त १९६३ – २४ फरवरी २०१८) एक भारतीय फ़िल्म अभिनेत्री थीं, जिन्होंने तमिल, मलयालम, तेल्गु, कन्नड़ और हिन्दी सिनेमा में काम किया था। भारतीय सिनेमा की पहली "महिला सुपरस्टार" कही जाने वाली श्रीदेवी ने पाँच फिल्मफेयर पुरस्कार भी प्राप्त किये। १९८० और १९९० के दशक में श्रीदेवी सबसे अधिक वेतन प्राप्त करने वाली अभिनेत्रयों में शामिल थीं, और उन्हें उस युग की सबसे लोकप्रिय अभिनेत्री माना जाता है। २०१३ में भारत सरकार ने उन्हें पद्म श्री पुरस्कार से सम्मानित किया।


title: श्रीदेवी

text: १९७५ की फिल्म जूली से उन्होंने हिन्दी सिनेमा में बाल अभिनेत्री के रूप में प्रवेश किया था। अपनी पहली फिल्म मून्द्र्हु मुदिछु नामक तमिल में थी। श्रीदेवी का बॉलीवुड में प्रवेश १९७८ की फिल्म सोलहवाँ सावन से हुआ। लेकिन उन्हे सबसे अधिक पहचान १९८३ की फिल्म हिम्मतवाला से मिली। एक के बाद एक सुपरहिट महिला प्रधान फिल्मो की वजह से उन्हें भारतीय सिनेमा की सबसे बड़ी अभिनेत्री के तौर पर भी जाना जाता है। सदमा, नागिन,निगाहें, मिस्टर इन्डिया, चालबाज़, लम्हे, ख़ुदागवाह और जुदाई उनकी प्रसिद्ध फ़िल्में हैं। २४ फरवरी २०१८ को दुबई में उनका निधन हुआ। अपने फिल्मी करियर में श्रीदेवी ने 63 हिंदी, 62 तेलुगु, 58 तमिल, 21 मलयालम तथा कुछ कन्नड़ फिल्मों में भी काम किया।


title: श्रीदेवी

text: श्रीदेवी का निधन २४ फरवरी २०१८ को१९:00 GMT में दुबई में हुआ। हालांकि यह पहले घोषित किया गया था कि मौत का कारण दिल का दौरा है, लेकिन बाद में दुबई पुलिस द्वारा जारी की गयी फोरेंसिक रिपोर्ट में संकेत मिले है कि इनकी मृत्यु होटल में बाथटब में दुर्घटनाग्रस्त रूप से डूबने से हुई है।


title: श्रीदेवी

text: उस समय, वह अपने पति बोनी कपूर और बेटी खुशी के साथ अपने भतीजे मोहित मारवा के संयुक्त अरब अमीरात में विवाह समारोह में थी। पहले अफवाहें फैली थी कि इनकी मृत्यु हो गयी और इसे इंटरनेट पर एक झूठी खबर माना था लेकिन इसके बाद इनके देवर संजय कपूर ने पुष्टि की कि यह सच है। उसके बाद प्रशंसकों, सह-सितारों और बॉलीवुड के सितारों ने मृत्यु पर ट्विटर पर शोक संवेदना व्यक्त की।


title: माधुरी दीक्षित

text: माधुरी दीक्षित (जन्म: 15 मई, 1967) हिन्दी फ़िल्मों की एक सुप्रसिद्ध अभिनेत्री एवं नृत्यांगना हैं।


title: माधुरी दीक्षित

text: माधुरी दीक्षित ने भारतीय हिन्दी फ़िल्मो मे एक ऐसा मुकाम तय किया है जिसे आज के अभिनेत्रियाँ अपने लिए आदर्श मानती है। ८० और ९० के दशक मे इन्होने स्वयं को हिन्दी सिनेमा मे एक प्रमुख अभिनेत्री तथा सुप्रसिद्ध नृत्यांगना के रूप मे स्थापित किया। उनके लाजवाब नृत्य और स्वाभाविक अभिनय का ऐसा जादू था माधुरी पूरे देश की धड़कन बन गयी। 15 मई 1967 मुंबई में मराठी परिवार में माधुरी दीक्षित का जन्म हुआ। पिता शंकर दीक्षित और माता स्नेह लता दीक्षित की लाडली माधुरी को बचपन से डॉक्टर बनने की चाह थी और शायद यह भी एक वज़ह रही कि माधुरी ने अपना जीवन साथी तेज सिह शाक्य जी को चुना बाद मै ये दोनो अलग हो गये। डिवाइन चाइल्ड हाई स्कूल से पढने के बाद माधुरी दीक्षित ने मुंबई यूनिवर्सिटी से स्नातक की शिक्षा पूरी की। बचपन से ही उन्हें नृत्य मे रूचि थी जिसके लिए माधुरी ने आठ वर्ष का प्रशिक्षण लिया। सन २००८ मे उन्हे भारत सरकार् के चतुर्थ सर्वोच्च नागारिक सम्मान " पद्मश्री " से सम्मनित किया गया।


title: माधुरी दीक्षित

text: माधुरी दीक्षित हिन्दी सिनेमा की सबसे सफल अभिनेत्री हैं। इन्होंने अपने अभिनय जीवन की शुरुआत सन १९८४ में " अबोध " नामक चलचित्र से की। किन्तु इन्हे पह्चान १९८८ मे आई फिल्म " तेजाब " से मिली। इसके बाद इन्होंने पीछे मुड कर नही देखा। एक के बाद एक सुपरहिट फिल्मों के कारवां ने इनको भारतीय सिनेमा की सर्वोच्च अभिनेत्री बनाया : राम लखन (१९८९), परिन्दा (१९८९), त्रिदेव (१९८९), किशन - कन्हैया (१९९०) तथा प्रहार (१९९१)। वर्ष १९९० मे इनकी फिल्म "दिल" आई जिसमें इन्होंने एक अमीर तथा बिगडैल लड़की का किरदार निभाया जो एक साधारण परिवार के लडके से इश्क करती है तथा उससे शादी के लिये अपनों से बगावत करती है। उनके इस किरदार के लिये उन्हे फिल्म फेयर सर्वश्रेष्ठ अभिनेत्री का पुरस्कार मिला।


title: स्मिता पाटिल

text: स्मिता पाटिल (जन्म: 17 अक्टूबर, 1955; निधन: 13 दिसम्बर, 1986) हिन्दी फ़िल्मों की एक अभिनेत्री हैं। भारतीय संदर्भ में स्मिता पाटिल एक सक्रिय नारीवादी होने के अतिरिक्त मुंबई के महिला केंद्र की सदस्य भी थीं। वे महिलाओं के मुद्दों पर पूरी तरह से वचनबद्ध थीं और इसके साथ ही उन्होने उन फिल्मो मे काम करने को प्राथमिकता दी जो परंपरागत भारतीय समाज मे शहरी मध्यवर्ग की महिलाओं की प्रगति उनकी कामुकता तथा सामाजिक परिवर्तन का सामना कर रही महिलाओं के सपनों की अभिवयक्ति कर सकें. पुणे में जन्मी स्मिता के पिता शिवाजीराव पाटिल महाराष्ट्र सरकार मे मंत्री और माता एक सामाजिक कार्यकर्ता थीं। उनकी आरंभिक शिक्षा मराठी माध्यम के एक स्कूल से हुई थी . उनका कैमरे से पहला सामना टीवी समाचार वाचक के रूप हुआ था। हमेशा से थोडी़ विद्रोही रही स्मिता की बडी़ आंखों और सांवले सौंदर्य ने पहली नज़र मे ही सभी का ध्यान अपनी ओर खींच लिया .


title: स्मिता पाटिल

text: कालांतर मे स्मिता पाटिल के प्रेम संबंध राज बब्बर से हो गये जिनकी परिणिति अंतंतः विवाह मे हुई। राज बब्बर जो पहले से ही विवाहित थे और उन्होने स्मिता से शादी करने के लिये अपनी पहली पत्नी को छोडा़ था।


title: ईशा देओल

text: ईशा देओल (जन्म २ नवम्बर १९८१) एक भारतीय फ़िल्मी अभिनेत्री है। वह प्रसिद्ध अदाकार धर्मेंद्र और अदाकारा हेमा मालिनी की बेटी है। उसने २००२ में फ़िल्म कोई मेरे दिल सौ पूछे से बालीवुड में अपनी अदाकारी की शुरूआत की। यह फ़िल्म कामयाब नहीं हुई। उसको २००४ की फ़िल्म धूम से कामयाबी मिली।


title: बिपाशा बसु

text: बिपाशा बसु एक भारतीय फिल्म अभिनेत्री और मॉडल हैं, जो ज्यादातर हिन्दी फिल्मों में काम करती हैं। इसके अलावा तमिल, तेलुगू, बंगाली और अंग्रेजी भाषा की फिल्मों में भी दिखाई दे चुकी हैं। इन्हें कई पुरस्कार भी प्राप्त हो चुके हैं, जिसमें फिल्मफेयर के 6 नामांकन और एक पुरस्कार भी शामिल है। इन्हें ज्यादातर डरावनी फिल्मों में काम करते हुए देखा गया है।


title: बिपाशा बसु

text: इनका जन्म दिल्ली में हुआ और कोलकाता में पली-बढ़ी हैं। इन्होंने 1996 में सुपरमॉडल का कॉन्टेस्ट जीता था, और बाद में फेशन मॉडल के रूप में अपना करियर आगे बढ़ाने लगीं। इसके बाद से इन्हें फिल्मों में काम करने के बहुत से ऑफर आने लगे थे। जिसके बाद इन्होंने "अजनबी" (2001) में अपने नकारात्मक किरदार के साथ फिल्मों में काम करना शुरू किया था। इस फिल्म के कारण इन्हें सर्वश्रेष्ठ शुरुआत के लिए फिल्मफेयर पुरस्कार भी मिला। इनकी पहली मुख्य भूमिका वाली फिल्म "राज़" (2002) थी, जो ब्लॉकबस्टर साबित हुई और इसके कारण इनका सर्वश्रेष्ठ अभिनेत्री हेतु फिल्मफेयर पुरस्कार का नामांकन भी हुआ था।


title: बिपाशा बसु

text: फिल्मों में अभिनय के अलावा इनकी रुचि सेहत बनाने में भी है। इन्हें कई सारी सेहत बनाने वाली वीडियो में देखा जा सकता है। इसके अलावा इन्होंने कई सारे ब्रांड्स और उत्पादों से जुड़ी हुई हैं। इसके अलावा इन्होंने नारीवाद और जानवरों के अधिकारों को लेकर भी आवाज उठाई है। इनका काफी समय से जॉन अब्राहम के साथ चक्कर चल रहा था, पर 2016 में इन्होंने करन सिंह ग्रोवर से शादी कर ली।


title: बिपाशा बसु

text: सुपरमॉडल प्रतियोगिता में बिपाशा ने भी भाग लिया था, जिसमें एक जज, विनोद खन्ना भी थे। वे बिपाशा को अपने बेटे, अक्षय खन्ना के साथ हिमालय पुत्र फिल्म में लेने की सोच रहे थे, पर बिपाशा ने ये कह कर इंकार कर दिया कि अभी वो काफी छोटी हैं और ये किरदार अंजला झवेरी को मिल गया। घर आने के बाद इन्हें जया बच्चन ने अपने बेटे, अभिषेक बच्चन के साथ जेपी दत्ता की फिल्म "आखिरी मुग़ल" के लिए मना लिया, पर ये फिल्म बन नहीं पाया और दत्ता ने इस फिल्म की स्क्रिप्ट को बदल कर करीना कपूर के साथ रिफ्यूजी (2000) बना ली। हालांकि इस फिल्म के लिए पहले सुनील शेट्टी के साथ बिपाशा को चुना गया था, पर इन्होंने मना कर दिया।


title: बिपाशा बसु

text: 2001 में इन्होंने अक्षय कुमार के साथ विजय गिलानी की अजनबी में काम किया और पहली बार हिन्दी फिल्मों में कदम रखा। इस फिल्म को अब्बास-मस्तान ने निर्देशित किया था और ये फिल्म बॉक्स ऑफिस में सफल रही पर कुछ नापसंद समीक्षाओं का कारण भी बनी। हालांकि इन्हें अपने नकारात्मक किरदार के कारण काफी अच्छी समीक्षा मिली और इनके प्रदर्शन के कारण इन्हें सर्वश्रेष्ठ शुरुआत के लिए फिल्मफेयर पुरस्कार भी मिला था।


title: बिपाशा बसु

text: साल 2002 की शुरुआत विक्रम भट्ट द्वारा निर्देशित राज फिल्म के साथ हुआ था, जो बहुत ही सफल फिल्म साबित हुई और हिन्दी फिल्म उद्योग में इनकी जड़ें पक्की करने में काफी मददगार भी साबित हुई। इस फिल्म में ये एक ऐसी औरत का किरदार निभा रही थीं, जो आत्माओं से संपर्क करती है और छुपे हुए राज तक पहुँचती है। इसे समीक्षकों ने काफी सराहा था। "द ट्रिब्यून" ने लिखा कि "ये बिपाशा बसु हैं, जो अपने प्रदर्शन से पूरे शो को ले गईं"। उन्हें राज के लिए सर्वश्रेष्ठ अभिनेत्री का फिल्मफेयर नामांकन भी हुआ था।


title: बिपाशा बसु

text: इसके बाद इन्होंने संजय गांधवी की मेरे यार की शादी है में एक सहायक भूमिका में काम किया था, जो पैसे कमाने में सफल रहा। हालांकि डेविड धवन की चोर मचाये शोर इनका पहला ऐसा फिल्म बना, जो कमाई के मामले में सफल नहीं हो पाया। इसके अलावा ये महेश बाबू और लीसा रे के साथ तेलुगू फिल्म, "टक्करी दोंगा" में एक सहायक किरदार के रूप में दिखाई दी। इसी साल इनकी एक और फिल्म, गुनाह भी बॉक्स ऑफिस में सफल नहीं हो पाई। इस फिल्म में बिपाशा एक पुलिस अफसर की भूमिका निभा रही थी, जिसे दोषी से प्यार हो जाता है और वो उसे सुधारने का प्रयास करते रहती है। "वैरायटी" के "डेरेक एले" ने कहा कि एक इनके लिए ये किरदार सही नहीं था।


title: बिपाशा बसु

text: 2003 में इन्होंने पूजा भट्ट की कामुक थ्रिलर फिल्म, जिस्म में जॉन अब्राहम के साथ काम किया था, जिसे समीक्षकों ने काफी सराहा और बॉक्स ऑफिस में भी ठीक-ठाक कमाई करने में सफल रहा था। इस फिल्म में ये एक अमीर आदमी की पत्नी के किरदार में हैं, जिसका एक शराबी वकील के साथ चक्कर चलते रहता है और इस वजह से वो अपने पति को मारने की योजना बनाती है। इस फिल्म को "चैनल 4" के सर्वे के अनुसार शीर्ष 100 कामुक दृश्य वाले फिल्मों में 92वां स्थान मिला था। "बॉलीवुड हंगामा" के फिल्म आलोचक, तरण आदर्श ने कहा कि "... असल में इसे आगे ले जाने वाली बिपाशा बसु है; उनकी अदाएं और गहरी आवाज, ठंडा और संतुलित व्यक्तित्व इन्हें ज़ीनत अमान और परवीन बॉबी के बाद सबसे प्रभावशाली मन मोह लेने वाली बनाता है।" इस फिल्म के कारण इनका नामांकन फिल्मफेयर के सर्वश्रेष्ठ खलनायक पुरस्कार के लिए हुआ था। लेकिन अगले फिल्म, "ज़मीन" (2003) दर्शकों के बीच कुछ भी प्रभाव छोड़ने में विफल रही।


title: बिपाशा बसु

text: 2004 में इनकी चार फिल्में सिनेमाघरों में दिखाई गई थी, जिसमें सभी को सामान्य मिली जुली समीक्षा ही मिली थी। इस दौरान इन्होंने दूसरी बार विक्रम भट्ट के साथ एतबार फिल्म में काम किया था। इस फिल्म में ये एक जवान लड़की की भूमिका निभा रही थीं, जिसे एक मनोरोगी से प्यार हो जाता है। रेडिफ़.कॉम ने कहा कि "न तो ये किरदार भरोसा करने लायक लगा, और न तो फिल्म की कहानी रुचि पैदा करने लायक लगी" इसके बाद अगली फिल्म मणि शंकर की रुद्राक्ष थी, जो बॉक्स ऑफिस में काफी बुरी तरह असफल रही। उसके बाद इन्होंने रक्त फिल्म में कार्ड द्वारा भविष्य देखने वाली एक औरत की भूमिका निभाई, जो अपने इस शक्ति से हत्या के मामले को सुलझाने की कोशिश करते रहती है। "प्लेनेटबॉलीवुड" की फिल्म आलोचक, श्रुति भसीन ने कहा कि "बिपाशा बसु का अलग रूप और किरदार में पसंद आई"। इसके बाद इस साल की उनकी आखिरी फिल्म अनिल शर्मा की मदहोशी थी, जिसमें इन्होंने जॉन अब्राहम के साथ काम किया था। इसमें इन्हें एक मानसिक रूप से बीमार एक लड़की की भूमिका मिली थी, जिसमें इनके कार्य को आमतौर पर आलोचकों ने अच्छा माना था।


title: बिपाशा बसु

text: 2005 में इन्होंने बॉबी देओल और प्रियंका चोपड़ा के साथ "बरसात" फिल्म में काम किया। इन्होंने "सचिन" के साथ तमिल फिल्मों में भी अपनी शुरुआत की और उस फिल्म के हिट होने के बाद इन्होंने प्रकाश झा की "अपहरण" में भी काम किया। इस फिल्म को सर्वश्रेष्ठ स्क्रीनप्ले के कारण राष्ट्रीय फिल्म पुरस्कार भी मिला। इसी दौरान इन्होंने सैलरी के दिक्कतों के कारण "आर्ट फिल्म्स" के साथ काम करने से इंकार कर दिया।


title: बिपाशा बसु

text: अभिनय के साथ साथ बिपाशा ने सोनू निगम के एल्बम "तू" में भी काम किया और जय सीन के म्यूजिक वीडियो "स्टोलेन" में भी अतिथि के रूप में अपनी उपस्थिति दर्ज कराई।


title: बिपाशा बसु

text: "नो एंट्री", "कॉर्पोरेट" और "धूम 2" जैसी फिल्मों से मिली सफलता ने इन्हें एक सफल अभिनेत्री बना दिया। "नो एंट्री" ने बॉक्स ऑफिस में 750 मिलियन की कमाई की और 2005 की सबसे ज्यादा कमाई करने वाली फिल्म बन गई। इस फिल्म में बिपाशा एक बार में काम करने वाली लड़की की भूमिका निभा रही हैं, जो दो आदमियों की पत्नी बनने का नाटक करती है। इस फिल्म के लिए इन्हें सर्वश्रेष्ठ सहायक अभिनेत्री का फिल्मफेयर पुरस्कार भी मिला है।


title: बिपाशा बसु

text: 2006 में इन्हें चार खास फिल्मों में देखा गया, जिसमें "फिर हेरा फेरी", "कॉर्पोरेट", "ओमकारा" और "धूम 2" है। इन सभी फिल्मों की समीक्षा में इन्हें काफी तारीफ हुई और पैसे कमाने में भी सफल रही।


title: मल्लिका शेरावत

text: रीमा लांबा उर्फ़ मल्लिका सहरावतभारतीय सिनेमा की प्रसिद्ध अभिनेत्री हैं जो मुख्य तौर पर हिंदी फ़िल्मों में काम करती हैं। ये परदे पर अपने बेबाक अंदाज़ के लिए जानी जाती हैं। 2000 के दशक में ख़्वाहिश और मर्डर की मदद से इन्होंने अपने आप को एक सेक्स सिंबल तथा बॉलीवुड की सबसे लोकप्रिय हस्तियों में से एक के रूप में क़ाएम किया। इसके बाद ये सफल रोमानी कॉमेडी फ़िल्म प्यार के साइड इफ़ेक्ट्स में नज़र आयीं, जिसने इन्हें बहुत समालोचक प्रशंसा दिलवाई। ये भारत की पहली ऐक्ट्रेस हैं जिन्होंने जैकी चैन के साथ काम किया।


title: मल्लिका शेरावत

text: इन्होंने फ़िल्मों में अपना नाम रीमा की जगह मल्लिका रखा, ऐसा इन्होंने रीमा नाम की दूसरी अदाकाराओं से नाम की समानता के कारण होने वाले कनफ़्यूज़न को दूर करने के लिए किया। मल्लिका का अर्थ रानी होता है और ये चाहती भी है कि लोग इन्हें इसी नाम से पुकारें। शेरावत इनकी माँ का विवाह से पहले सरनेम था।


title: मल्लिका शेरावत

text: जून 2007 में हॉन्ग कॉन्ग की एक प्रसिद्ध पत्रिका ने इन्हें एशिया के 100 सर्वाधिक सुंदर लोगों की फ़ेहरिस्त में स्थान दिया।


title: मल्लिका शेरावत

text: मल्लिका का जन्म 24 अक्टूबर, 1976 को हरियाणा के रोहतक शहर में हुआ था। पिता मुकेश कुमार लांबा इंजीनियर थे और माँ संतोष होममेकर। मल्लिका की आरंभिक शिक्षा रोहतक के ही एक विद्यालय में हुई। जब ये आठवीं में पहुंचीं, तब इनके पिता दिल्ली चले आये। मल्लिका की बची हुई स्कूली शिक्षा डी॰पी॰एस॰ मथुरा रोड से पूरी हुई। पिता ने लड़कों से दूर रखने के लिए इनका प्रवेश दिल्ली विश्वविद्यालय के गर्ल्स कॉलेज मिरांडा हाउस में करवा दिया। मल्लिका यहाँ दर्शन में डिग्री प्राप्त कर रहीं थीं। इन्हीं दिनों मल्लिका ने चोरी-छुपे मॉडलिंग करनी शुरू की।


title: मल्लिका शेरावत

text: बम्बई आने के कुछ समय बाद ही इन्हें ऐड फ़िल्मों में काम मिलना आरंभ हो गया। इन विज्ञापनों में मल्लिका को शाहरुख़ ख़ान और अमिताभ बच्चन के साथ काम करने का मौक़ा मिला।


title: मल्लिका शेरावत

text: मल्लिका ने साल 2002 में आई तुषार कपूर व करीना कपूर अभिनीत फ़िल्म जीना सिर्फ़ मेरे लिये से फ़िल्म अभिनय की शुरुआत करी। फ़िल्म में उन्होंने सीमा नाम की एक लड़की का रोल किया था, जो तुषार की दोस्त थी। इस फ़िल्म में उन्हें कुछ सीन्स और एक गाने में नज़र आना था। मगर एडिट टेबल पर मल्लिका का गाना फ़िल्म से कट गया और उनका एक्टिंग करियर एक बुरे नोट पर शुरू हुआ। जीना सिर्फ़ मेरे लिये में मल्लिका को रीमा लांबा के नाम से क्रेडिट दिया गया था।


title: मल्लिका शेरावत

text: 2003 की ख़्वाहिश नामक फ़िल्म में इन्हें मुख्य भूमिका दे दी गयी। इस गोविंद मेनन निर्देशित फ़िल्म में मल्लिका के साथ तुम बिन फ़ेम के हिमांशु मलिक काम कर रहे थे। ख़्वाहिश एक त्रासद प्रेम कहानी थी, जिसमें मल्लिका ने ल्यूकीमिया मरीज़ का रोल किया था। मगर फ़िल्म का प्रचार यह कहकर किया गया कि इसमें मल्लिका ने 17 चुंबन दृश्य दिये हैं। ख़्वाहिश रिलीज़ हुई और ठीक-ठाक चल गई। किसिंग सीन्स से इतर भी मल्लिका के काम की तारीफ़ हुई।


title: मल्लिका शेरावत

text: 2004 में आई अनुराग बासु निर्देशित मर्डर। इस फ़िल्म को महेश भट्ट ने प्रोड्यूस किया था। यह मल्लिका की ब्रेकथ्रू फ़िल्म थी, जिसने इन्हें क़ायदे से बॉलीवुड में लॉन्च कर दिया। मर्डर एक एरोटिक थ्रिलर थी, जिसमें मल्लिका ने सिमरन नाम की शादीशुदा महिला का रोल किया था। इस फ़िल्म की शूटिंग के दौरान महेश भट्ट ने मल्लिका से न्यूड सीन करने को कहा, मगर मल्लिका ने कहा कि वो न्यूड सीन्स करने के लिए तैयार नहीं हैं। मर्डर से इन्हें भारतीय सेक्स सिंबल की पहचान मिली। मल्लिका ने बॉम्बे टाइम्स को दिए एक इंटरव्यू में बताया कि कैसे मर्डर के बाद लोगों ने इन्हें गिरी हुई औरत के रूप में देखना शुरू कर दिया। साथ ही लोगों ने नैतिक रूप से मुझे मार ही डाला था। लोगों ने इनकी लगभग नैतिक रूप से हत्या कर दी थी।


title: मल्लिका शेरावत

text: मर्डर की रिलीज़ के थोड़ दिनों बाद एक प्रोडक्शन कंपनी ने मल्लिका को फ़ोन कर बताया कि जैकी चैन की अगली फ़िल्म द मिथ की कास्टिंग चल रही है। इन्हें वहाँ जाकर अपना ऑडिशन देना चाहिए। मल्लिका तत्काल बताए लोकेशन पर पहुंची और उनका ऑडिशन हुआ। ऑडिशन से निकलने के बाद उन्हें पता चला कि इस किरदार के लिए करीना कपूर, बिपाशा बासु और अमीषा पटेल समेत कई हिंदी फ़िल्मी अदाकाराओं ने ऑडिशन दिया है। आख़िरकार मल्लिका को वो रोल मिल गया। इस ख़बर के बाहर आते ये अफ़वाह फैल गई कि जैकी चैन की फ़िल्म में कोई न्यूड सीन है, जिसकी वजह से वह भूमिका मल्लिका को मिली। द मिथ ने मल्लिका शेरावत को हिन्दोस्तान से उठाकर अंतर्राष्ट्रीय स्तर पर पहुंचा दिया। इन्हें प्रतिष्ठित कान फ़िल्मोत्सव से न्योता आया। साथ ही उन्हें कुछ अंतर्राष्ट्रीय प्रोजेक्ट्स भी मिलने शुरू हो गए।


title: मल्लिका शेरावत

text: द मिथ के बाद मल्लिका शेरावत प्यार के साइड इफ़ेक्ट्स और मणिरत्नम की गुरु जैसी फ़िल्मों में नज़र आईं। ठीक इसी समय मशहूर म्यूज़िक डायरेक्टर और गायक हिमेश रेशमिया अपना एक्टिंग डेब्यू करने जा रहे थे। फ़िल्म आपका सुरूर से। इस फ़िल्म के लिए मल्लिका को अप्रोच किया गया। वो मान गईं। ऐडवोकेट रुबी जेम्स के 10 मिनट लंबे रोल के लिए मल्लिका ने डेढ़ करोड़ रूपये चार्ज किये थे। आपका सुरूर भी हिट फ़िल्म साबित हुई।


title: मल्लिका शेरावत

text: मल्लिका ने 2010 में हिस्स और 2011 में पॉलिटिक्स ऑफ़ लव नाम की हॉलीवुड फ़िल्मों में काम किया था।


title: मल्लिका शेरावत

text: 2015 में डर्टी पॉलिटिक्स नाम की फ़िल्म में काम करने के बाद वो बड़े परदे नज़र आनी बंद हो गईं। इस दौरान उन्होंने टाइम रेडर्स नाम की एक चीनी फ़िल्म में काम किया। 2019 में मल्लिका ने ऑल्ट बालाजी की वेब सीरीज़ बू सबकी फटेगी से वापसी की थी।


title: मल्लिका शेरावत

text: मल्लिका ने फ़िल्मों में आने से पहले शादी कर ली थी। हालांकि यह शादी अगले कुछ समय में ही टूट गई। अपना कॉलेज ख़त्म करने के बाद मल्लिका ने बतौर एयर होस्टेस काम करना शुरू कर दिया था। इसी दौरान उन्हें पायलट करण सिंह गिल से प्यार हो गया। कुछ ही समय में दोनों की शादी भी हो गई। मगर मल्लिका और इनके ससुराल वालों के आपसी संबंध कभी ठीक नहीं रहे। इसके पीछे की सबसे बड़ी वजह थी मल्लिका का फ़िल्मों में जाने का इरादा। मल्लिका के ससुराल वाले चाहते थे कि वो एक अच्छी बहू बनकर रहें मगर मल्लिका को हीरोइन बनना था। इसलिए ये करण और मल्लिका की शादी टूट गई। शादी से निकलने के बाद मल्लिका मुंबई आ गईं। मगर ये इस बारे में कभी बात नहीं करतीं। कुछ सालों पहले करण की माँ ने इस मामले पर बात करते हुए कहा था कि वे किसी मल्लिका शेरावत को नहीं जानतीं। उनके बेटे की शादी रीमा लांबा नाम की एक लड़की से हुई थी।


title: मल्लिका शेरावत

text: 2017 में बी॰बी॰सी॰ की एक रिपोर्ट के मुताबिक़ मल्लिका शेरावत को उनके पैरिस वाले फ़्लैट से बाहर निकाल दिया गया। क्योंकि उन्होंने लंबे समय से उस फ़्लैट का किराया नहीं भरा था।


title: मल्लिका शेरावत

text: मल्लिका बम्बई में ही रहती हैं।


title: उर्मिला मातोंडकर

text: उर्मिला मातोंडकर (जन्म: 4 फरवरी, 1974) हिन्दी फ़िल्मों की एक अभिनेत्री हैं। उर्मिला ने अपने फिल्मी जीवन कि शुरुआत एक बाल कलाकार के रूप मे १९८० की फिल्म 'कलयुग' से किया और एक सम्पूर्ण अभिनेत्री के रूप मे वो पहली बार १९९१ की फिल्म 'नर्सिम्हा' मे आई। १९९५ में रंगीला, १९९७ में जुदाई और १९९८ में सत्या में उर्मिला के अभिनय को बहुत सराहा गया, इन तीनों फिल्मों को फिल्मफेयर पुरस्कारों के लिये नामित किया गया। 2016 में इन्होंने कश्मीर के मॉडल एवं व्यापारी मोहसीन अख्तर मीर से शादी की शादी करने के समय इन्होने इस्लाम क़ुबूल कर लिया था और इनका नाम भी मरियम अख्तर मीर हो गया था |


title: उर्मिला मातोंडकर

text: उर्मिला मातोंडकर ने अपने से १० वर्ष छोटे कश्मीर के रहने वाले मॉडल व् व्यवसायी मोहसिन अख्तर मीर से 3 मार्च 2016 को शादी की है


title: प्रियंका चोपड़ा

text: प्रियंका चोपड़ा () (जन्म: १८ जुलाई, १९८२) एक भारतीय अभिनेत्री, मॉडल, फिल्म निर्माता और गायिका हैं। मिस वर्ल्ड 2000 प्रतियोगिता की विजेता, चोपड़ा भारत की सबसे अधिक भुगतान पाने वाली और सबसे लोकप्रिय मनोरंजनकर्ताओं में से एक हैं। उन्हें कई पुरस्कार मिले हैं, जिनमें दो राष्ट्रीय फिल्म पुरस्कार और पांच फिल्मफेयर पुरस्कार शामिल हैं। 2016 में, भारत सरकार ने उन्हें पद्म श्री से सम्मानित किया, और टाइम ने उन्हें दुनिया के 100 सबसे प्रभावशाली लोगों में से एक का नाम दिया और अगले दो वर्षों में, फोर्ब्स ने उन्हें दुनिया की 100 सबसे शक्तिशाली महिलाओं में सूचीबद्ध किया।


title: प्रियंका चोपड़ा

text: प्रियंका का जन्म जमशेदपुर में हुआ था। लेकिन वह बरेली को अपना असली घर समझती है। उनके माता-पिता भारतीय सेना में चिकित्सक थे। 2000 में एक किशोरी के रूप में वह अमेरिका में अपनी चाची के साथ कुछ वर्ष रही। अमेरिका में वे फेमिना मिस इंडिया प्रतियोगिता की दूसरी विजेता रही और मिस इंडिया वर्ल्ड के खिताब के लिए प्रवेश किया जहाँ उन्हे मिस वर्ल्ड का ताज पहनाया गया था। इस सम्मान को प्राप्त करने वाली वह पाँचवीं भारतीय थी।


title: प्रियंका चोपड़ा

text: चोपड़ा एक समय में इंजीनियरिंग या मनोरोग का अध्ययन करने के आकांक्षी हैं, वह 2002 में तमिल फिल्म थमिज़हन में अपने अभिनय की शुरुआत कर रही है, उसे तमाशा जीत का एक परिणाम के रूप में आया था जो भारतीय फिल्म उद्योग में शामिल होने के प्रस्ताव स्वीकार किए जाते हैं . अगले वर्ष, वह उसे फिल्मफेयर बेस्ट फीमेल डेब्यू अवार्ड और अभिनेत्री का पुरस्कार फ़िल्मफ़ेयर सर्वश्रेष्ठ के लिए एक नामांकन जीता जो अंदाज, हिट हीरो, उसकी पहली हिंदी फिल्म रिलीज में अभिनय किया और बॉक्स ऑफिस के साथ पीछा किया। वह बाद में एक नकारात्मक भूमिका में सर्वश्रेष्ठ प्रदर्शन के लिए उसे फिल्मफेयर पुरस्कार जीतने, 2004 थ्रिलर एतराज में एक आकर्षकता की भूमिका के लिए विस्तृत महत्वपूर्ण मान्यता अर्जित की . 2006 तक, चोपड़ा बेहद सफल फिल्मों क्रिश और डॉन में अभिनीत भूमिकाओं के साथ हिंदी सिनेमा की एक प्रमुख अभिनेत्री के रूप में खुद को स्थापित किया था। असफल फिल्मों की एक श्रृंखला के लिए मिश्रित समीक्षाएँ प्राप्त करने के बाद, वह 2008 नाटक फैशन में एक परेशान मॉडल, 2009 कमिने थ्रिलर में एक feisty मराठी महिला सहित, अपरंपरागत पात्रों के चरित्र को निभाने के लिए आलोचकों की प्रशंसा प्राप्त वारियर, 2011 नव में एक सीरियल किलर - 7 खून माफ़ और 2012 रोमांटिक कॉमेडी बर्फी में एक "ऑटिस्टिक" औरत! वह इस तरह के एक्शन थ्रिलर डॉन 2 (2011), बदला नाटक अग्निपथ (2012), बर्फी जैसी फिल्मों में अभिनय से आगे व्यावसायिक सफलता हासिल की! और सुपरहीरो विज्ञान कथा फिल्म क्रिश 3 (2013), जो सभी के सभी समय का सबसे अधिक कमाई करने वाली भारतीय फिल्मों के बीच रैंक .


title: प्रियंका चोपड़ा

text: फिल्मों में अभिनय के अलावा, वह स्टेज शो में भाग लेता है टीवी पर एक रियलिटी शो की मेजबानी की है और भारत के राष्ट्रीय अखबारों के लिए कॉलम लिखा है। चोपड़ा परोपकारी गतिविधियों में लगे हुए है और 10 अगस्त 2010 को बाल अधिकार के लिए एक यूनिसेफ के सद्भावना राजदूत के रूप में नियुक्त किया गया था। 2012 में, वह " अपने शहर में " अपने पहले एकल जारी किया। उनका दूसरा एकल "विदेशी" 2013 में शुरू हुआ और संयुक्त राज्य अमेरिका और कनाडा जैसे देशों में सनदी


title: प्रियंका चोपड़ा

text: प्रमुख कलाकार के रूप में फीचर्ड कलाकार के रूप में अन्य


title: करीना कपूर

text: करीना कपूर (जन्म: 21 सितम्बर 1980) बॉलीवुड फिल्मों में काम करने वाली एक भारतीय फ़िल्म अभिनेत्री हैं। कपूर फ़िल्म परिवार में जन्मी करीना ने अभिनय की शुरुआत साल २००० में रिलीज़ हुई फ़िल्म "रिफ्युज़ी" के साथ की। इस फ़िल्म में अपने अभिनय के लिए उन्हें फिल्मफेयर बेस्ट फीमेल डेब्यू यानि उस साल अपने अभिनय जीवन की शुरुआत करने वाली अभिनेत्रियों में से सर्वश्रेष्ठ अभिनत्री का पुरस्कार भी मिला। साल २००१ में, अपनी दूसरी फ़िल्म "मुझे कुछ कहना है" रिलीज़ होने के साथ ही, कपूर को अपनी पहली व्यावसायिक सफलता मिली। इसके बाद इसी साल आई करन जौहर की नाटक से भरपूर फ़िल्म "कभी खुशी कभी ग़म" में भी करीना नज़र आयीं। ये फ़िल्म उस साल विदेशों में सबसे ज़्यादा कमाई करने वाली भारतीय फ़िल्म बन गई और साथ ही करीना के लिए ये तब तक की सबसे बड़ी व्यावसायिक सफलता थी।


title: करीना कपूर

text: २००२ और २००३ में लगातार कई फिल्मों की असफलता और एक जैसी भूमिकाएं करने की वजह से करीना को समीक्षालों से काफ़ी नकारात्मक प्रतिक्रियाएं मिलीं, उसके बाद करीना ने एक जैसी भूमिकाओं या टाईपकास्ट () से बचने के लिए ज्यादा मेहनत वाली और कठिन भूमिकाएं लेना शुरू कर दिया। फ़िल्म "चमेली ()" में देह व्यापार करने वाली एक लड़की की भूमिका ने उनके करियर की दिशा बदल दी। इस फ़िल्म में अपने अभिनय के लिए उन्हें फ़िल्मफेयर स्पेशल परफोर्मेंस अवार्ड या फ़िल्मफेयर विशिष्ट प्रदर्शन पुरस्कार () भी मिला। इसके बाद, फ़िल्म समीक्षकों द्वारा बहुप्रशंसित फिल्मों "देव" और "ओंकारा" में अभिनय के लिए उन्हें फिल्मफेयर समारोह में आलोचकों की दृष्टि से दो सर्वश्रेष्ठ अभिनेत्री पुरस्कार () भी मिले। २००४ और २००६ के बीच अभिनय के क्षेत्र में इतनी अलग-अलग तरह की भूमिकाएं करने के बाद उन्हें बहुमुखी प्रतिभा की धनी अभिनेत्री के रूप में जाना जाने लगा।


title: करीना कपूर

text: वर्ष २००७ में, कपूर ने व्यावसायिक दृष्टि से बेहद सफल रही कॉमेडी-रोमांस फ़िल्म "जब वी मेट में अपने प्रदर्शन के लिए फिल्मफेयर सर्वश्रेष्ठ अभिनेत्री पुरस्कार जीता.बॉक्स ऑफिस पर कमाई करने के मामले में भले ही उनकी फिल्मों का प्रदर्शन काफी अलग अलग रहा हो लेकिन करीना ख़ुद को हिन्दी फ़िल्म उद्योग में आज कल की अग्रणी फ़िल्म अभिनेत्री के रूप में स्थापित करने में सफल रही हैं।


title: करीना कपूर

text: करीना का जन्म भारत के महाराष्ट्र प्रान्त की राजधानी मुंबई में बसे पंजाबी मूल के कपूर फ़िल्म परिवार में हुआ। करीना, फ़िल्म अभिनेता रणधीर कपूर और अभिनेत्री बबिता (जिनका शादी से पहले का नाम शिवदासनी था) की सबसे छोटी बेटी हैं। करीना के अनुसार, उनका प्रथम नाम एन्ना करेनिना नामक पुस्तक से लिया गया है। वो अभिनेता और फ़िल्म निर्माता राज कपूर की पोती और पृथ्वीराज कपूर की परपोती हैं। प्यार से "बेबो" के नाम से पुकारी जाने वाली करीना, अभिनेत्री करिश्मा कपूर की बहन और अभिनेता ऋषि कपूर की भतीजी भी हैं।


title: करीना कपूर

text: इसके बावजूद कि उनका जन्म फिल्मी दुनिया में एक सफल और नामचीन परिवार में हुआ था, लेकिन उनके पिता चाहते थे कि वो भारतीय प्रथा के अनुसार जल्दी से शादी कर लें और अभिनय से दूर रहें।ब्रिटैनिका विश्वकोष () के साथ एक साक्षात्कार में उन्होंने कहा कि दरअसल उन्हें औरतों के अभिनय करने पर ऐतराज़ नहीं था, ख़ुद उनकी, उनके भाई कि और यहाँ तक कि उनके चाचाओं कि शादियाँ भी जानी मानी अभिनेत्रियों से हुई थीं। बल्कि, उन्हें चिंता इस बात से थी कि एक महिला के लिए परिवार और माँ के रूप में अपने दायित्व और अभिनय के बीच सामंजस्य बिठाना नामुमकिन सा था। इस वजह से कपूर के माता-पिता के बीच काफी मतभेद पैदा हो गए, यहाँ तक की अंत में उनकी माँ ने कपूर और उनकी बड़ी बहन को साथ लेकर घर छोड़ दिया। १९९१ तक जब तक बड़ी बहन करिश्मा ने अभिनय करना शुरू नहीं किया तब तक उनकी माँ ने कई नौकरियां करके बड़ी मुश्किल से उन्हें बड़ा किया।


title: करीना कपूर

text: कपूर की पढ़ाई मुंबई में जमनाबाई नर्सी स्कूल और बाद में देहरादून के वेल्हैम गर्ल्स बोर्डिंग स्कूल से हुई।मीठीबाई कॉलेज, विले पार्ले में दो साल वाणिज्य कि पढ़ाई करने के बाद, उन्होंने हावर्ड विश्वविद्यालय से माइक्रो कम्प्यूटर्स में तीन महीने का ग्रीष्म कोर्स किया। बाद में उनकी रुचि कानून की पढ़ाई में विकसित हुई और उन्होंने चर्चगेट स्थित गवर्नमेंट ला कॉलेज में दाखिला लिया। वहां एक साल पूरा करने के बाद, वह एक अभिनेत्री बनने की अपनी प्रारंभिक योजना की तरफ़ लौटीं और किशोर नामित कपूर के अभिनय संस्थान में प्रशिक्षण लेने लगीं.


title: करीना कपूर

text: फिल्मों में करीना कपूर की शुरुआत होने वाली थी राकेश रोशन की फ़िल्म "कहो ना ...प्यार है)" (२०००) के साथ, जिसमें उनके साथ राकेश रोशन के बेटे हृतिक रोशन थे। हालांकि, कई दिनों की तक दृश्य फिल्माने के बाद उन्होंने ये फिल्म छोड़ दी और बाद में कहा कि, "शायद किस्मत में यही था कि मैं इस फिल्म में नहीं रहूंगी." आखिरकार, ये उनके बेटे के फिल्मी करियर की शुरुआत थी। सारा ध्यान लड़के पर ही था। अब मुझे अच्छा लगता है कि मैंने ये फ़िल्म नहीं की."


title: करीना कपूर

text: "कहो ना..प्यार है" को मना करने के बाद, उन्होंने अपनी पहली फ़िल्म की - अभिषेक बच्चन के साथ जे. पी. दत्ता की युद्ध पर आधारित नाटकीय फ़िल्म "रिफ्यूजी".भारत और पाकिस्तान की लड़ाई , की पृष्ठभूमि पर बनी ये फ़िल्म रिफ्यूजी के नाम से जाने जाने वाले एक युवक (जिसका किरदार बच्चन ने निभाया था) के इर्द गिर्द घुमती है, जो नागरिकों को अवैध रूप से पकिस्तान सीमा के इस पार और उस पार ले जाया करता था। कपूर ने नाज़ नाम की एक बांग्लादेशी लड़की का किरदार निभाया था जो उस युवक के सात पाकिस्तान जाने के दौरान उससे प्यार करने लगती है। कपूर के अभिनय को आलोचकों ने खूब सराहा; "इंडिया एफ एम" के तरन आदर्श ने लिखा, "करीना कपूर का व्यक्तित्व चुम्बकीय है जिससे दर्शक अकस्मात ही उनके प्यार में पड़ जाता है।" वो जिस तरह से कठिन से कठिन दृश्यों को बड़ी ही आसानी के साथ निभा देती हैं, वो चीज़ आपको आश्चर्य चकित कर देती है[...] इस बात को कोई नकार नहीं सकता है कि वो कैमरा के अनुकूल है और एक असल कलाकार हैं। कपूर के अभिनय के लिए उन्हें फ़िल्मफेयर सर्वश्रेष्ठ अभिनेत्री का पुरस्कार मिला और "रिफ्यूजी" उस वर्ष सबसे ज्यादा कमाई करने वाली फिल्मों में पांचवें स्थान पार रही.


title: करीना कपूर

text: साल २००९ में, कपूर ने तुषार कपूर के साथ सतीश कौशिक द्वारा निर्देशित रोमांटिक ड्रामा फ़िल्म "मुझे कुछ कहना है" में काम किया। कपूर ने इस फ़िल्म में पूजा नाम कि एक लड़की की भूमिका निभाई थी। फ़िल्म की कहानी एक ऐसे परेशान युवक पर आधारित थी जो पूजा से प्यार करने लगता है। ये फ़िल्म भी उस साल सबसे ज़्यादा कमाई करने वाली फिल्मों में से एक थी। हालांकि, इसके बाद में आई कपूर की फिल्में जैसे "यादें" और "अजनबी" बॉक्स ऑफिस पर कुछ ख़ास प्रदर्शन नहीं कर पायीं.


title: करीना कपूर

text: इसी साल, उन्हों ने संतोष सीवान के ऐतिहासिक महाकाव्य फ़िल्म "अशोका" की, जो की आंशिक रूप से मौर्य साम्राज्य के प्रख्यात भारतीय सम्राटों में से एक अशोक महान(३०४ ई.पू.-२३२ ई.पू.) के जीवन पर आधारित थी।वेनिस फिल्म समारोह और २००१ टोरंटो अंतर्राष्ट्रीय फिल्म महोत्सव के दौरान स्क्रीनिंग सहित इस फ़िल्म की शुरुआत अंतरराष्ट्रीय स्तर पर काफ़ी ज़ोरदार प्रदर्शन के साथ हुई. इस फ़िल्म में शाहरुख़ खान की सम्राट अशोक के रूप में केंद्रीय भूमिका थी और उनके साथ कपूर कलिंग की राजकुमारी कौरवाकी की भुमिका में थीं जिस से अशोक को गहरा प्यार हो जाता है। हालांकि फ़िल्म को आम तौर पर सकारात्मक समीक्षा मिली, कपूर के अभिनय को समीक्षकों ने मिलीजुली प्रतिक्रिया दी. वहीं कुछ समीक्षकों का ये भी कहना था कि फ़िल्म में कपूर को प्राथमिक रूप से मात्र सौंदर्य प्रदर्शन करने के लिए लिया गया है। रेडिफ डाट कॉम पर आई एक समीक्षा का उनके प्रदर्शन के बारे में कहना है,"फ़िल्म के शुरूआती आधे हिस्से में करीना काफ़ी देर तक परदे पर छाई रहती हैं और उन्होंने काफी अंग प्रदर्शन किया है। हालांकि फ़िल्म के शुरूआती आधे हिस्से का एक बड़ा भाग भागे हुए राजकुमार और उनके बीच पनपते और बढ़ते प्यार को दिखता है और उनके पक्ष में परदे पर उनके बीच की केमिस्ट्री कुछ हद तक काम भी करती है, लेकिन इसके बावजूद मैं उनकी अभिनय क्षमता के बारे में कुछ कहने में असमर्थ हूँ." बहरहाल, उनके प्रदर्शन ने कुछ आलोचकों की प्रशंसा जीती और उनके लिए फ़िल्मफेयर का पहला सर्वश्रेष्ठ अभिनेत्री नामांकन अर्जित किया। "कभी खुशी कभी ग़म" में "पू" के किरदार में २००१ में, कपूर की आखिरी रिलीज़ थी "कभी खुशी कभी ग़म" जो १४ दिसम्बर को प्रर्दशित हुई और जिसका निर्देशन करण जौहर ने किया था। यह एक कई कलाकारों से भरी थी, जिनमें शामिल थे- अमिताभ बच्चन, जया बच्चन, शाहरुख़ खान, काजोल और ऋतिक रोशन। ये उस वर्ष भारत में सबसे ज़्यादा कमाई करने वाली फ़िल्म थी। यही नहीं, घरेलु बाज़ार में कुल ४९० करोड़ रुपये कमा कर ये कपूर की सबसे ज्यादा कमाई करने वाली फ़िल्म रही. इस फ़िल्म ने अन्तर्राष्ट्रीय स्तर पर भी अच्छा प्रदर्शन किया और ३५० करोड़ रुपए कमाकर उस वर्ष विदेश में भारत की सबसे ज़्यादा कमाई करने वाली फ़िल्म रही. साथ ही ये विदेश में अब तक की दूसरी सबसे सफल फ़िल्म रही."पू" के किरदार में उनका प्रदर्शन समीक्षकों द्वारा सराहा गया और उन्हें फ़िल्मफेयर सर्वश्रेष्ठ सहायक अभिनेत्री के पुरस्कार के लिए नामांकित भी किया गया। तरन आदर्श का कहना है की,"करीना कपूर इस फ़िल्म में मुख्य आकर्षणों में से एक हैं"उन्होंने फ़िल्म के दूसरे भाग को मस्तीभरा और मनोरंजनक बना दिया है जो की फ़िल्म के लिए बहुत ही ज़रूरी था, उनके इस प्रदर्शन को युवाओं द्बारा बहुत प्यार दिया जायेगा एक खूबसूरती किरदार जिसमे अपने चरम पर है, ऐसी भूमिका में वो बस सबका दिल जीत लेतीं हैं


title: करीना कपूर

text: साल २००२ और २००३ के दौरान, कपूर ने अंपने करीअर में एक मंदी का अनुभव किया उन्हें कुल छह फिल्मों में फिल्माया गया - "मुझसे दोस्ती करोगे!"और "जीना सिर्फ़ मेरे लिए" साल २००२ में और "","खुशी", "मैं प्रेम की दीवानी हूँ " और चार घंटे की जे.पी. दत्ता की महा युद्ध गाथा "एल ओ सी कारगिल " साल २००३ में - ये सभी व्यावसायिक रूप से और समीक्षकों के अनुसार भारत में असफल साबित हुईं. यश राज फिल्म्स के बैनर तले कुनाल कोहलीद्वारा निर्देशित पहली फ़िल्म "मुझसे दोस्ती करोगे!" को देखने के लिए दर्शकों में भारी उत्साह था और वो इस फ़िल्म का बेसब्री से इंतज़ार कर रहे थे, फिर भी ये फ़िल्म बॉक्स-ऑफिस पर कोई ख़ास कमाल नहीं दिखा पाई, हलाँकि इसके बावजूद इस फ़िल्म ने विदेश में अच्छा कारोबार किया। एक समीक्षक ने अपने रिपोर्ट में लिखा की "करीना कपूर लगातार अच्छा प्रदर्शन नहीं कर सकती हैं वो हर फ्रेम में सुंदर दिखती हैं, लेकिन "कभी खुशी कभी ग़म" में उन्होंने अपने उस छैल छबीली वाले किरदार को इतनी बार दोहराया की उसे झेलना मुश्किल हो गया। इसी समय उन्होंने एक और फ़िल्म की जो कि अगले साल प्रर्दशित की गई थी, वो फ़िल्म थी, "मैं प्रेम की दीवानी हूँ"सूरज आर. बड़जात्या के निर्देशन में राजश्री प्रोडक्शंस की ये फ़िल्म भी विदेशों में अच्छा प्रदर्शन करने के बावजूद बॉक्स-ऑफिस पर पिट गई। आलोचकों को कपूर का प्रदर्शन एक बार फिर अमौलिक और दोहराया हुआ सा लगा, जिसने दर्शकों को बहुत कम प्रेरित किया। कुछ लोगों के अनुसार इस फ़िल्म में उनकी भूमिका "कभी खुशी कभी ग़म", "यादें" और उनकी पिछली फ़िल्म "खुशी" से कुछ ख़ास अलग नहीं थी और उनका काम उनके पिछले कामों को दुहराने तक सीमित था। इस समय, आलोचक अपनी चिंता व्यक्त कर रहे थे कि कपूर एक ही तरह के पात्र और भूमिका में बंधती जा रही हैं। यही वो नकारात्मक समीक्षाएं थी जिन्होंने उन्हें अलग अलग तरह के पात्रों को करने की प्रेरणा दी, जिससे आने वाले सालों में उन्होंने पात्रों के अन्तर-तत्त्व को समझना यानि किसी पात्र की जान क्या है ये जानना और उसे अपने अभिनय में उभारना शुरू किया।


title: करीना कपूर

text: कपूर के करीयर के बुरे दौर के बाद, साल २००४ से उनकी गंभीर फिल्मों में काम की शुरुआत हुई, जिनमें से ज्यादातर फिल्में व्यावसायिक रूप से सफल होने के बजाए समीक्षकों द्वारा सराही गईं सुधीर मिश्रा के निर्देशन में कपूर ने एक वैश्या "चमेली " का किरदार निभाया. इस फ़िल्म में उनके सह कलाकार राहुल बोस थे, इस फ़िल्म का नाम कपूर के पात्र के नाम पर रखा गया।" चमेली", एक जवान वैश्या और एक विधुर निवेश बैंकर की कहानी है जो आपस में मिलते हैं और अपनी ज़िन्दगी के भयानक पलों को एक दूसरे के साथ बाँटते हुए एक दूसरे के करीब आ जाते है इस फ़िल्म ने मुख्यतः सकारात्मक समीक्षा हासिल की और कपूर के अभिनय ने उनके लिए फ़िल्मफेयर विशिष्ट प्रदर्शन पुरस्कार भी अर्जित किया।"इंडियाटाईम्स " ने उनके प्रदर्शन के बारे में लिखा,"...करीना ने सबकी अपेक्षाओं से परे जाकर और निश्चय ही ख़ुद अपनी अपेक्षाओं से परे जाकर, फ़िल्म जगत में हर वक़्त याद किए जाने वाले कुछ महान प्रदर्शनों में से एक बेहतरीन प्रदर्शन दिया है, इस भूमिका में उन्होंने महबूब खान की "मदर इंडिया " (१९५७) की नरगिस, "साहिब बीबी और ग़ुलाम )" (१९६२) की मीना कुमारी और महेश भट्ट की "अर्थ" में (१९८२) की शबाना आजमी के स्टार को छुआ है। करीना ने अपनी आतंरिक प्रतिभा को दर्शाया जो की फिल्मों में बहुत ही मुश्किल से आ पाती है।" ()" (२००४) में कपूर एक वैश्या "चमेली" के रूप में नज़र आईं]]


title: करीना कपूर

text: उसके बाद कपूर अमिताभ बच्चन और फरदीन खान के साथ गोविंद निहलानी की समीक्षकों द्वारा बहुप्रशंसित फ़िल्म "देव" में नज़र आईं, इस फ़िल्म ने पहली बार उन्हें किसी फ़िल्म में एक गाने के लिए गाईका के तौर पर आजमाया गया इस फ़िल्म की कहानी साल २००२ के फ़रवरी और मई के महीने में हिंदू और मुसलामानों के बीच भारत के राज्य गुजरात में हुए दंगों और साम्प्रदायिक हिंसा पर केंद्रित है।वडोदरा के बेस्ट बेकरी काण्ड की मुख्य गवाह जाहिर शेख पर गढे गए इस किरदार में कपूर एक मध्यम वर्गीय मुस्लिम लड़की बनी हैं जिसका नाम आलिया है और जो दंगों की शिकार बन जाती है। अपने काम के लिए उन्होंने सर्वश्रेष्ठ प्रदर्शन का फ़िल्मफेयर समीक्षक पुरस्कार मिला और साथ ही साथ अन्य बहुत से समारोहों में उन्हें "सर्वश्रेष्ठ अभिनेत्री" के लिए नामांकित किया गया। तरन आदर्श ने वक्तव्य दिया कि, "करीना कपूर इस फ़िल्म में अव्वल दर्जे की हैं"बिना तड़क भड़क वाले रूप में, इस किरदार के ज़रिये उन्होंने अभिनय के क्षेत्र में एक ऊंची छलांग मारी है। अमिताभ बच्चन के साथ उनका एक दृश्य (जिसमें अमिताभ गवाहों को आआगे आने के लिए कहते हैं) बेहतरीन अदाकारी का एक उदाहरण है।


title: करीना कपूर

text: उसके कुछ ही समय बाद, रोमांचक फ़िल्म "फ़िदा" में कपूर पहली बार किसी अशिष्ट लड़की के किरदार में यानि एक नकारात्मक भूमिका में आयीं. इस फ़िल्म में उनके सह कलाकार थे- शाहिद कपूर और फरदीन खान.इस फ़िल्म की कहानी इन्टरनेट के माध्यम से चोरी और मुंबई के अंडर वर्ल्ड के सरगनाओं के बारे में है। करीना, नेहा मेहरा नाम की एक लड़की का पात्र अदा कर रही हैं, जो इन सभी घटनाओं से जुड़ जाती है। हालांकि यह फिल्म बॉक्स ऑफिस पर विफल रही, लेकिन कपूर ने अपने प्रदर्शन के लिए सकारात्मक समीक्षाएँ हासिल कीं. "द ट्रिब्यून" ने छापा कि "करीना कपूर ने अच्छा प्रदर्शन दिया है। वो थकी हुई लगती हैं लेकिन अपनी शैतानी भरी मुस्कराहट से वो आपको तारो ताज़ा कर देती हैं", "रेडिफ़.कॉम" ने लिखा, "आखिरकार, करीना "कभी खुशी कभी ग़म" में अपनी "पू" वाली छवि से आगे निकलकर और अपने असल रूप में आ गई हैं।" उसके बाद उस साल प्रर्दशित हुई उनकी फिल्मों में शामिल हैं अब्बास-मस्तान की ठीक-ठाक सफल, थ्रिलर फ़िल्म "ऐतराज़" और प्रियदर्शन की कॉमेडी "हलचल", जो कि २००२ के बाद बॉक्स ऑफिस पर उनकी पहली सफल फ़िल्म रही.


title: करीना कपूर

text: साल २००५ में, करीना तीन फिल्मों में नज़र आईं.सबसे पहले आई अनिल कपूर, अक्षय कुमार और सुष्मिता सेन के साथ धर्मेश दर्शनद्वारा निर्देशित "बेवफाई)". इसमें करीना एक इंडो-कनाडियन () लड़की ऐन्जाजी की भूमिका निभा में थीं जो अपनी बहन के मृत्यु के बाद उसके पति से शादी कर लेती है, लेकिन बाद में अपनी शादी से असंतुष्ट होकर फिर अपने पिछले प्रेमी के साथ सम्बन्ध रखने लगती है। इस फ़िल्म को मिश्रित समीक्षाएँ मिलीं और कपूर के काम को ज्यादा नहीं सराहा गया इस साल बाद में, वो प्रियदर्शन के रोमांटिक ड्रामा, "क्यों की ()" में नज़र आईं इस फ़िल्म की कहानी एक मनोरोग अस्पताल में परिदृश्य में है। यह एक मानसिक रूप से बीमार मरीज़ की प्रेम कहानी है जिसमे मरीज़ का किरदार निभाया है सलमान खान ने और उस मरीज़ की चिकित्सक की भूमिका में हैं कपूर.फ़िल्म बॉक्स ऑफिस पर पिट गई, लेकिन कपूर के प्रदर्शन को आलोचकों द्वारा साधारणतः अच्छी प्रतिक्रिया मिली."बीबीसी" ने लिखा," अगर अभिनय की बात है तो इस बात को कहने की कोई ज़रूरत नहीं है की उनके अन्दर ये गुन प्राकृतिक रूप से है।" उसके बाद कपूर ने अक्षय कुमार, बॉबी देओल और लारा दत्ता के साथ रोमांस"" में काम किया। हालाँकि इस फ़िल्म को भारत में सामान्य सफलता मिली लेकिन ब्रिटेन में यह फ़िल्म २००५ में बॉलीवुड की सबसे ज्यादा कमाने वाली फ़िल्म रही.


title: करीना कपूर

text: साल २००६ में, कपूर ने एक थ्रिलर "३६ चाइना टाऊन ()" और उसके बाद एक कॉमेडी "चुप चुप के ()" में काम किया। दोनों ही फिल्मों ने बॉक्स ऑफिस पर ठीक-ठाक प्रदर्शन किया। उन्होंने अपनी अगली भूमिका में विलियम शेक्सपियर की "ओथेलो ()" के हिन्दी रूपांतरण "ओमकारा" में देस्देमोना () के पात्र को चित्रित किया। विशाल भारद्वाज () द्वारा निर्देशित इस फ़िल्म में कपूर के साथ साथ अजय देवगन, सैफ अली खान, विवेक ओबेरॉय () और कोंकणा सेन शर्मा () ने काम किया और इस फ़िल्म का पहला प्रदर्शन साल २००६ में कान फिल्म समारोह () में किया गया। उनके प्रदर्शन को सराहा गया और उनको अपना चौथा फ़िल्म फेयर पुरस्कार और पहला स्टार स्क्रीन पुरस्कार मिला.रेडिफ़.कॉम इस पर कहता है कि "उनका किरदार सबसे कठिन किरदारों में से एक है, इस तरह से वो प्यार और त्रासदी, डर और घबराहट, पिता से विद्रोह और अपने प्रेमी की अधीनता जैसी चीज़ों से गुज़रती है, इन चीज़ों को चित्रित करना आसान नहीं है। इस फ़िल्म में करीना के पास संवाद नहीं थे, लेकिन उनके हिस्से में फ़िल्म के कुछ ऐसे लम्हे थे जहाँ अपनी बात को कहने के लिए कमाल की अभिव्यक्ति कि ज़रूरत थी और उन्होंने उसे अभिव्यक्त किया।"


title: करीना कपूर

text: इस साल बाद में, वो फरहान अख्तर () की फ़िल्म "डॉन- द चेज बिगेंस अगेन ()" में एक आइटम नम्बर () करती नज़र आईं, ये फ़िल्म १९७८ में आई बॉलीवुड फ़िल्म "डॉन ()" की रीमेक थी हालाँकि कपूर के काम को आम तौर पर अच्छा कहा गया लेकिन आलोचकों के अनुसार उन्होंने ये काम उतनी अच्छी तरह से नहीं निभाया जैसा की मूल संस्करण में हेलन () ने निभाया था। ()" में कपूर (गीत ढिल्लों के रूप में) शाहिद कपूर () के साथ, इसके लिए उन्हें सर्वश्रेठ अभिनेत्री के लिए फ़िल्मफेयर पुरस्कार मिला। ]]


title: करीना कपूर

text: अगले साल, वो इम्तियाज़ अली की रोमांटिक-कॉमेडी () फ़िल्म "जब वी मेट ()" में शाहिद कपूर के साथ नज़र आई ये कहानी उन दो लोगों की है जो एक ट्रेन में मिलते हैं और एक दूसरे से बिल्कुल अलग हैं और आखिरकार उनमें प्यार हो जाता है। इस फ़िल्म में कपूर ने एक प्रभावशाली महिला गीत ढिल्लों के किरदार को निभाया है, जो कि ज़िन्दगी का भरपूर मज़ा लेने वाली एक सिख () लड़की है। इस फ़िल्म ने आलोचकों द्वारा अनुकूल प्रतिक्रियाएं प्राप्त की और बॉक्स-ऑफिस पर साल की सबसे कामयाब फ़िल्म साबित हुई। इस फ़िल्म ने घरेलु तौर पर कुल ३०३ करोड़ रूपये की कमाई की कपूर ने अपने प्रदर्शन के लिए कई पुरस्कार जीते, जिनमें शामिल है फिल्मफेयर सर्वश्रेष्ठ अभिनेत्री पुरस्कार और सर्वश्रेष्ठ अभिनेत्री के लिए उनका दूसरा स्टार स्क्रीन पुरस्कार ()."सीएनएन-आईबीएन ()" के राजीव मसंद () ने टिप्पणी की,"सहज और स्वाभाविक, करीना कपूर इस किरदार की आत्मा हैं, इस किरदार की सबसे बड़ी ताकत भी वही हैं, क्योंकि वो इस किरदार को न सिर्फ़ अपने चालाक संवादों से सजीव बना देती हैं, बल्कि उन्होंने एक ऐसी स्पष्टवादिता का प्रयोग किया है जिसे बहुत कम कलाकार ही कभी कभार इस्तेमाल में लेते हैं।" मैं उनके बारे में इससे बड़ी तारीफ की और कोई बात सोच नहीं पा रहा हूँ कि जिस विश्वास के साथ करीना ने गीत के किरदार को निभाया है उस तरह से कोई भी और अदाकारा नहीं निभा पाती."


title: करीना कपूर

text: "जब वी मेट" की सफलता के बाद, कपूर, अक्षय कुमार, सैफ अली खान और अनिल कपूर के साथ एक एक्शन- थ्रिलर फ़िल्म "टशन ()" (२००८) में नज़र आई इस फ़िल्म को यश राज फिल्म्स () की वापसी बताया जा रहा था। लेकिन ये बॉक्स- ऑफिस पर आलोचनात्मक और व्यावसायिक दोनों तरीके से पिट गई  इसके बाद कपूर ने यश राज फिल्म्स और वॉल्ट डिज्नी पिक्चर्स () की एनिमेटेड फिल्म "रोडसाइड रोमियो ()" में अपनी आवाज़ दी जुगल हंसराज () के निर्देशन में बनी इस फ़िल्म में एक सड़क का कुत्ता केन्द्र में था जिसका नाम था रोमियो और करीना ने रोमियो की प्रेमिका लैला के लिए आवाज़ दी थी। अपनी भूमिका की तैयारी के लिए करीना ने हॉलीवुड की कई एनीमेशन फिल्में देखीं और ये समझा कि इस तरह कि फिल्मों में कलाकार अपने संवाद किस तरह देते हैं।


title: करीना कपूर

text: उसके बाद उन्होंने रोहित शेट्टी की कॉमेडी फ़िल्म "गोलमाल रिटर्न्स ()" में काम किया, जो की २००६ में प्रर्दशित फ़िल्म "गोलमाल ()" की अगली कड़ी थी इस फ़िल्म में अजय देवगन, अरशद वारसी, तुषार कपूर (), श्रेयस तलपडे (), अमृता अरोरा (), सेलिना जेटली () और अंजना सुखानी () जैसे कलाकारों का एक समूह था, इसमें करीना, देवगन की शक्की पत्नी की भूमिका में थीं। आलोचकों ने इस फ़िल्म का उदासीनता के साथ स्वागत किया और कपूर को इसके लिए मिश्रित समीक्षाएं प्राप्त हुई" इंडियन एक्सप्रेस ()" के अनुसार, "इस बात में कोई नयापन नहीं है कि शक्की मिजाज की पत्नी किस तरह अपने पति पर नज़र रखती है और इस किरदार को करीना ने जिस तरह निभाया उसमें भी कोई नयापन नहीं है: क्यूंकि ये बालाजी प्रोडक्शन की एक फ़िल्म है, फ़िल्म में करीना का नाम ख़ुद एकता ही है और वो दिन भर सिर्फ़ इसी प्रोडक्शन से आने वाले आम 'सास बहु' धारावाहिकों को ही देखती हैं" फिर भी गोलमाल रिटर्न्स" एक बहुत बड़ी वित्तीय सफलता साबित हुई और इस फ़िल्म की घरेलु आमदनी ५०० करोड़ रुपए से ज्यादा रही


title: करीना कपूर

text: फ़िल्म जगत में इन सालों के दौरान,करीना कपूर ने अन्य दूसरी प्रतिबद्धताओं के लिए भी समय निकाला, वो मानवतावादी से जुड़े कार्यक्रमों से लेकर स्टेज शो में भी भाग लेती रहीं साल २००२ में,"हार्टथ्रोब्स कार्यक्रम" में कपूर ने अपना पहला वर्ल्ड टूर किया, उनके साथ हृथिक रोशन, करिश्मा कपूर (), अर्जुन रामपाल () और आफताब शिवदासानी () भी थे इस शो का प्रदर्शन पूरे अमेरिका और कनाडा में किया और ये समारोह सफल रहा नवम्बर २००३ में, कपूर ने "मार्को रिक्की के ईच वन रीच वन के लाभ कार्यक्रम में प्रदर्शन किया", जो की विश्व युवा शांति शिखर सम्मेलन के लिए एक धन वृद्धि का साधन है, जबकि साल २००५ में बॉलीवुड के अन्य सितारों के साथ उन्होंने हेल्प! में भाग लिया" तेलेथों समारोह" से उन्होंने २००४ में हिंद महासागर में आए भूकंप से पीड़ित लोगों की मदद की. उस साल बाद में, वो राजस्थान के रेगिस्तानी इलाके में गई, जहाँ वे फौजी जवानों () की होली को ख़ास बनाने और उनके मनोबल को और बढ़ाने के उद्देश्य से एन डी टी वी () के एक कार्यक्रम, "जय जवान" का हिस्सा बनी इस कार्यक्रम में कलाकार और फिल्मी हस्तियां एन डी टी वी के सदस्यों के साथ दूर दराज़ के क्षेत्रों में स्थित भारतीय सैनिकों से मिलने गए


title: करीना कपूर

text: साल २००६ में, कपूर ने "रॉकस्टारस्" वर्ल्ड टूर में भाग लिया, जिनमें उनके साथ सलमान खान, जायेद खान (), जॉन अब्राहम, शहीद कपूर, एषा देओल और मल्लिका शेरेवत थी अगले वर्ष, कपूर और प्रियंका चोपडा दोनों ने साथ-साथ, "कौन बनेगा करोड़पति ()" के उस साल के समापन समारोह में जीती हुई अपनी ५० लाख की धन राशि का आधा हिस्सा बांद्रा में स्थित संत. एंथोनी ओल्ड एज होम को दान दे दिया जून २००८ में, कपूर टीवी गेम शो "क्या आप पांचवी पास से तेज़ हैं? ()" में नज़र आई प्रेमी सैफ अली खान के साथ.कुल ५००,००० रुपयों की जीत की राशि में से आधी कपूर ने बान्द्रा स्थित सत. अन्थोनी ओल्ड आगे होम को दान दिए


title: करीना कपूर

text: बातुनी स्तंभकारों ने कपूर का नाम उनके कई सह- कलाकारों के साथ जोड़ा लेकिन उन्होंने इन सभी अफवाहों का जोरदार खंडन किया है साल २००४ में, वे अभिनेता शाहिद कपूर के साथ मिलने लगी। शाहिद कपूर () अनुभवी अभिनेता पंकज कपूर () के बेटे हैं हालांकि जब वो शाहिद से मिला करती थी, अक्सर उनका ये रिश्ता मीडिया में छाया रहता था और एक बार वो मीडिया के केन्द्र में तब आए जब कुछ तमाशबीनों ने मोबाइल फ़ोन पर उनको चुम्बन लेते हुए फिल्माया और मीडिया में जारी कर दिया तीन साल बाद ये दोनों फ़िल्म "जब वी मेट ()" (२००७) के फिल्मांकन के दौरान अलग हो गए हालांकि शुरुआत में मीडिया को वो अपनी फ़िल्म को प्रचारित करने का एक तरीका लगा, लेकिन बाद में उनके रिश्ते की टूटने की बात की पुष्टि हो गई उनके अनुसार, अभी भी उनके बीच अच्छे सम्बन्ध हैं और उन्होंने एक साक्षात्कार में कहा की, "मैंने शाहिद को उसकी पहली फ़िल्म से लेकर "जब वी मेट" तक देखा है और मैं यह कह सकती हूँ की उसमें बहुत ज़्यादा फर्क आया है। मेरे हिसाब से वो प्रतिभा का एक विस्फोटक गुच्चा है और बस फूटने का इंतज़ार कर रहा है मुझे एक अभिनेता के रूप में उन पर इतना विश्वास है


title: करीना कपूर

text: सितम्बर २००७ में, जब उनका कपूर के साथ अलगाव हुआ था, तब अफवाह उड़ी थी की अब वो अभिनेता सैफ अली खान के साथ हैं १८ अक्टूबर २००७, के दिन मनीष मल्होत्रा () के "लैक्मे फैशन वीक" के भव्य समापन समारोह के दौरान, खान ने उनके रिश्तों के बारे बताया और कहा, "हाँ, हम इस बात को छतों पर चढ़ कर चिल्ला कर नहीं कह रहे हैं, लेकिन हम स्पष्ट रूप से एक साथ हैं। और हम एक साथ खुश हैं! " उनका यह रिश्ता मीडिया की सुर्खियों में छाया रहता है और अक्सर प्रेस इनकी शादी या सगाई की संभावनाओं पर अटकलें लगाते रहते हैं हालांकि, उन दोनों ने इन अफवाहों से इनकार किया है।


title: करीना कपूर

text: साल २००६ में, कपूर ने ये घोषणा की थी की वो अपने वजन को ठीक रखने के लिए शाकाहारी बन जायेंगी


title: करीना कपूर

text: एक ऐसा परिवार जिसकी फ़िल्म उद्योग जय -जयकार है, कपूर बहुत छोटी उम्र से ही मीडिया की चकाचौंध को झेलना पड़ा जबकि उन्होंने अभिनय की शुरुआत साल २००० तक नहीं की थी जब वो एक छोटी बच्ची थी तभी से वो अपनी माँ बबिता () और बहन करिश्मा के साथ पुरस्कार समारोहों में जाया करती थीं और अपनी बहन करिश्मा कपूर () की फ़िल्म के दौरान सेट पर मदद भी किया करती थीं हाल के सालों में, मीडिया की अटकलबाजी के जवाब में, कपूर ने मिडिया के साथ आवेगहीन रिश्ता बना लिया है और बिना किसी रुकावट के अपनी व्यक्तिगत और व्यावसायिक जीवन की बातों को प्रेस के साथ बांटती हैं, मीडिया में आज कल उनकी यही छवि है


title: करीना कपूर

text: साल २००४ में, कपूर को रीडिफ़ द्वारा बॉलीवुड की सबसे अच्छी अदाकारों की श्रेणी में तीसरा स्थान दिया गया बाद में उन्हें क्रमशः साल २००५ में सातवाँ और २००६ में पांचवा स्थान दिया गया। और साल २००७ में वो फिर से तीसरे स्थान पर आ गईं इसके अलावा कपूर को रीडिफ़ द्वारा जारी अन्य सूचियों में बार बार शामिल किया गया, जिनमें शामिल है "बॉलीवुड की सबसे सुंदर अभिनेत्री", "बॉलीवुड की सबसे ज्यादा गरमा-गरम अभिनेत्री", बॉलीवुड की सबसे अच्छी सुसज्जित महिला" और "एक औरत जिसके अनेक चेहरे हैं" साल २००५ के दौरान, कपूर ने अपनी पहली झलक करन जोहर के टॉक शो "कोफ़्फ़ी विथ करन ()" में रानी मुख़र्जी के साथ नज़र आई, जबकि दो साल बाद वो शहीद कपूर और करिश्मा कपूर के साथ नज़र आईं उसके अगले साल, वो गायन प्रतिभा प्रतियोगिता "इंडियन आइडल २ ()" में प्रियंका चोपड़ा के साथ अतिथि न्यायकर्ता के रूप में नज़र आईं कई महीनो बाद, कपूर को डिजाइनर के लिए अभिनेता शहीद कपूर और उर्मिल्ला मातोंडकर के साथ "फैशन सप्ताह २००६" में मनीष मल्होत्रा () की ""आज़ादी"" शीर्षक वाली फैशन प्रदर्शनी में मॉडल के तौर पर रैंप पर चलने के लिए चुना गया


title: करीना कपूर

text: फ़रवरी २००७ में, कपूर "इंडिया टाईम्स ()"' द्वारा निकाली गई " बॉलीवुड की शीर्ष 10 सबसे गरमा-गरम अभिनेत्रियों की सूची में चौथा स्थान प्राप्त हुआ और उसी साल बाद में, उन्हें "२००६-०७ में सबसे ज्यादा कर भुगतान करने वाली" इकलौती अभिनेत्री बनी जुलाई में एक ऑनलाइन सर्वेक्षण में उन्हें अभिनेता आर. माध्वान () के साथ पेटा भारत के "सबसे आकर्षक शाकाहारी प्रसिद्द व्यक्ति" () की विजेता घोषित किया गया बाद में इसी साल, "ईस्टर्न आई ()" नामक ब्रिटेन की एक पत्रिका ने करीना को एशिया की सबसे आकर्षक महिला की सूचि में ८ वे स्थान पर रखा. साथ ही चंडीगढ़ में हुए कपिल देव की आई सी एल "(इंडियन क्रिकेट लीग) ()" के उदघाटन समारोह में प्रदर्शन करने वाले कई बॉलीवुड के प्रख्यात लोगों में करीना भी शामिल रहीं जून २००८ में कपूर ने २००८ आइफा फैशन में मनीष मल्होत्रा की एक्स्ट्रावैगैन्ज़ा फैशन प्रदर्शिनी में एक बार फिर रैंप पर चलीं ऑनलाइन सर्वेक्षण में उन्हें लगातार दूसरी बार क्रिकेटर श्रीसंथ () के साथ पेटा भारत के "सबसे आकर्षक शाकाहारी प्रसिद्द व्यक्ति" की विजेता घोषित किया गया


title: महिमा चौधरी

text: महिमा चौधरी (जन्म: 13 सितंबर, 1973) हिन्दी फ़िल्मों की एक अभिनेत्री हैं।


title: महिमा चौधरी

text: महिमा चौधरी, नाम असल ऋतु चौधरी है लेकिन परदे की अदाकारा खुद परदे पर महिमा चौधरी कहलाना पसंद करती है। परदेस से अपने फिल््मी कैरियर की शुरुआत करने वाली महिमा हिन््दी सिनेमा जगत की उन हिरोईनों में से जिन््हों बोल््ड सिन करने के बजाए अपनी अदाकारी और किरदार के जरिए लोगों के दिलों पर राज करने की कोशिश की। परदेस में बतौर गंगा वो दिलकस लगी तो दाग द फायर में संजीदा लगी। वही तेरे नाम में स््टेज डांस के जरिए महिमा ने ये भी सावित कर दिया कि आइटम नंबर में भी किसी से कम नहीं। महिला में आपको हल््की सी छाप माधुरी दीक्षित की॥॥खासतौर से तब जब वे हंसती हैं। महिमा को देखकर लगता ही नहीं इंसान के पास हंसी से बेहतरीन चीज कौई और है। बहरहाल वे क््या कर रही इसका अंदाजा नहीं।


title: महिमा चौधरी

text: धड़कन फ़िल्म में उनका किरदार बहुत अच्छा है। वे एक कुशल अभिनेत्री हैं। वे अपने दमदार अभिनय से अपनी सशक्त उपस्थिति दर्ज करवाती हैं।


title: श्याम बेनेगल

text: श्याम बेनेगल (जन्म 14 दिसंबर, 1934) हिन्दी फिल्मों के एक प्रसिद्ध निर्देशक हैं। अंकुर, निशांत, मंथन और भूमिका जैसी फिल्मों के लिये चर्चित बेनेगल समानांतर सिनेमा के अग्रणी निर्देशकों में शुमार किये जाते हैं।


title: श्याम बेनेगल

text: श्याम को 1976 में पद्मश्री और 1991 में पद्मभूषण सम्मान दिये गये। 2007 में वे अपने योगदान के लिये भारतीय सिनेमा के सर्वोच्च पुरस्कार दादा साहब फाल्के पुरस्कार से नवाज़े गये। सर्वश्रेष्ठ हिन्दी फीचर फिल्म के लिये राष्ट्रीय फिल्म पुरस्कार पाँच बार जीतने वाले वे एकमात्र फिल्म निर्देशक हैं।


title: करण जौहर

text: करण जौहर (जन्म: 25 मई, 1972) हिन्दी एक प्रसिद्ध भारतीय फ़िल्म निर्देशक, निर्माता, चलचित्र लेखक, कॉस्ट्यूम डिज़ाइनर, अभिनेता और टिवि होस्ट है। वह हिरू जौहर और यश जौहर के पुत्र है। वह धर्मा प्रोडक्शन्स कम्पनी के मुखिया भी है। वह भारत और विश्व के सबसे ज़्यादा कमाई करने वाले फ़िल्मो का उत्पादन करने के लिये प्रसिद्ध है। इनमे से चार फ़िल्मे, जिनमे शाहरुख़ ख़ान अभिनेता के पात्र मे मौजूद है, विदेशी फिल्म उद्योग मे भारत के सबसे ज़्यादा कमाने वाले उत्पादन मे से है। इन फ़िल्मो कि कामयाबी के कारण, करण जोहर को भारतीय सिनेमा का पश्चिम अनुभूति मे बदलाव लाने के लिए श्रेय दिया गया है।  आदित्य चोपड़ा द्वारा निर्देशित 'दिलवाले दुल्हनिया ले जायेंगे' नामक फ़िल्म मे अभिनेता के पात्र मे करण जोहर ने फ़िल्मो मे शुरुआत किया था। उन्होंने बाद मे बेहद सफल रोमानी कॉमेडी, कुछ कुछ होता है के साथ अपने निर्देशन जीविका की शुरुआत की। इस फ़िल्म से उसे सर्वश्रेष्ठ निर्देशक के लिये और सर्वश्रेष्ठ पटकथा के लिये फ़िल्मफ़ेयर पुरस्कार से सम्मानित भी किया गया। उनकी दूसरी फ़िल्मे परिवारिक नाटक, कभी ख़ुशी कभी ग़म (२००१) और रोमांटिक नाटक, कभी अलविदा ना कहना (२००६) थे। कभी अलविदा ना कहना (2006) व्यभिचार के विषय के साथ जुडा हुआ एक फ़िल्म था। दोनों ही फ़िल्मों ने भारत और विदेशों में प्रमुख वित्तीय सफलताए प्राप्त की। इस प्रकार जौहर ने बॉलीवुड के सबसे सफल फ़िल्म निर्माताओं के तालिका में ख़ुद को स्थापित कर लिया। उनकी चौथी फ़िल्म माइ नेम इज़ ख़ान (२०१०) को सकारात्मक समीक्षा मिली और उस फ़िल्म ने दुनिया भर मे २०० करोड़ रुपये कमाए। इन सब के कारण्, वह ख़ुद को भारतीय सिनेमा में सबसे सफल निर्देशक और निर्माता के रूप में स्थापित किया है। यही सूचना के कारण उन्होने अपनी पहली फ़िल्म कुछ कुछ होता है बनाई। करण जौहर एक कुशल निर्देशक के रूप मे जाने जाते है। इन्होनें ख़ुद की जीवनी पर आधारित किताब में गे(समलैंगिक) होना स्वीकार किया


title: करण जौहर

text: करण जौहर का जन्म भारत के मुम्बई शहर मे हुआ था। वह बॉलीवुड फ़िल्म निर्माता यश जौहर, धर्मा प्रोडक्शंस के संस्थापक और हिरू जौहर के पुत्र है। वे ग्रीनलौन्स हाइ स्कूल मे पढ़े। वे एच.आर. कॉलेज ऑफ़ कॉमर्स एन्ड इकोनोमिक्स भी गए थे। फ़्रेन्च मे उन्होने अपना मास्टर्स डिग्री पाया। बचपन के समय, वे वाणिज्यिक भारतीय सिनेमा से प्रभावित थे। वह राज कपूर, यश चोपड़ा और सूरज बड़जात्या से प्रेरित है। थोडे समय के लिए जौहर अंकज्योतिषी को मानते थे। उनके सारे फ़िल्मों का नाम 'क' शब्द से शुरु होती थी। लगे रहो मुन्नाभाई (२००६) देखने के बाद (जो अंकज्योतिषी की आलोचना करती है) उन्होने यह अभ्यास छोड दिया।


title: करण जौहर

text: करण जौहर ने धर्म प्रोडक्शंस के बैनर तले कई फ़िल्मों का निर्माण किया है। फ़्रेंच कोर्स ख़त्म करने के बाद करण पेरिस से जन संचार में एक डिग्री प्राप्त करना चाहते थे लेकिन उनके मित्र आदित्य चोपड़ा ने उनकी फ़िल्म दिलवाले दुल्हनिया ले जायेंगे के लिए मदद पूछा और जौहर ने हाँ कहा। इसके बाद उनकी पूरी ज़िन्दगी ही बदल गई। जब करण स्विट्सरलैंड मे दिलवाले दुल्हनिया ले जायेंगे पर काम कर रहे थे, तब शाहरुख खान ने करण को सुझाव दिया कि वह अपनी ख़ुद की फ़िल्म का निर्देशिन करे। इसी सुझाव के कारण, करण जौहर ने कुछ कुछ होता है को बनाया। इस फ़िल्म ने १९९८ के फ़िल्मफ़ेयर अवार्ड मे ८ पुरस्कार जीते। इन मे से सर्वश्रेष्ठ फ़िल्म और सर्वश्रेष्ठ निर्देशक के पुरस्कार भी थे। जौहर की दूसरी निर्देशकीय प्रयास थी २००१ की परिवार नाटक, 'कभी ख़ुशी कभी ग़म'। यह फिल्म भी बहुत सफलता से चली और् इस फ़िल्म ने ५ फ़िल्मफ़ैयर अवार्ड जीते। इन दोनो फ़िल्मों के बाद करण ने निर्देशन को थोडी देर के लिए छोड कर कई फ़िल्मों का उत्पादन और लेखन किया जैसे कि 'कल हो ना हो' और 'काल'। मई २००५ मई निर्देशन से चार साल अंतराल लेने के बाद, निर्देशक के रूप मे तीसरा फ़िल्म बनाया - 'कभी अलविदा ना कहना'। यह फ़िल्म विदेशो मे सबसे अधिक कमाई करने वाला फ़िल्म था। नवम्बर २००९ मे जौहर ने 'माइ नेम इज़ ख़ान' कि शूटिंग ख़तम की। इस फ़िल्म मे शाहरुख़ ख़ान और काजोल ने अभिनय किया है। इस फ़िल्म को घने सकारात्मक समीक्षा मिली और बॉक्स ऑफिस पर भी अच्छा किया। इस फ़िल्म के प्रिमीयर अबू धाबी और बर्लिन मे भी हुए। उन्होने अपने पिता के फ़िल्म, अग्निपथ का रीमेक भी बनाया और कहा जा रहा है कि वे 'दोस्ताना २' का भी उत्पादन करेंगे। वे 'कॉफ़ी विथ करण' नाम के शो के होस्ट है जिसमे वह बॉलीवुड और भारत की ग्लैमर की दुनिया से प्रसिद्ध हस्तियों का इंटरव्यू करते है। अब इस शो का चौथा सीज़न चल रहा है। एक बेहद समझदार डाइरेक्टर और एंकर ...


title: करण जौहर

text: धर्मा प्रोडक्शन, उनके पिताजी द्वारा स्थापित की गयी कम्पनी, जौहर की उत्पादन कम्पनी हे। वह अपने पिताजी की मरण के बाद उस कम्पनी का मुख्य उत्पादक बन गए थे। २००३ के साक्षत्कार मे उन्होने अपनी उत्पादन रणनीति बताते हुए कहा कि, "मै चाहता हू कि मेरा उत्पादन घर दोडने के पहले चले। मुझे धारा रेखित करना हे ओर बुनियादी ढांचे बनाने हे। मुझे सब तरह कि फ़िल्मे बनानी हे क्योंकि मे सब तरह की फ़िल्मे देखा हूँ।" २००३ की फ़िल्म, "कल हो ना हो" के जौहर लेखक और निर्माता रहे। इस फ़िल्म मे शाहरुख ख़ान, प्रीटी ज़िन्ता और सैफ अली ख़ान जैसे अभिनेता मुख्य कलाकार थे। आलोचको द्वारा यह फ़िल्म बहुत सराही गयी। विदेश में भी इसका बहुत नाम हुआ। इस फिल्म को ८ फ़िल्मफ़ेयर पुरस्कार मिले। जौहर की २००५ की फिल्म "काल", सोहम शाह द्वारा निर्देशित की गयी थी। जौहर ने "स्टेप मोम" को नए सिरे से बनाया ओर उसका शीर्षक "वी आर फ़ैमली" रखा जिसमे कजोल, करीना कपूर ओर अर्जुन रामपाल जैसे अभनेता थे। उसी साल उन्होने, इमरान खान ओर सोनम कपूर कि फ़िल्म, "आई हेट लव स्टोरी" का भी उत्पादन किया था। यह फ़िल्म बाक्स ऑफ़िस पर बहुत सफल हुई थी। टाईम्स ऑफ़ इंडिया के साथ एक साक्षात्कार में, करण ने बताया कि "१९९० कि सनसनिखेज फ़िल्म "अग्नीपथ", जिसका निर्देशन उनके पिताजी ने किया, को दोबारा बनाना उनका इरादा रहा क्योंकि यह फ़िल्म व्यापारिक रूप से नही चल पाई थी ओर उनके पिताजी का दिल टूट गया था।" उनकी फ़िल्म, "माई नेम इज़ ख़ान" को बॉलीवूड मे आलोचिक ओर व्यापारिक सफलता प्राप्त हुई थी। २०१२ में उन्होने करीना कपूर और इमरान खान की फ़िल्म "एक मैं और एक तू" का उत्पादन किया था। इस फ़िल्म को मध्यम सफलता प्राप्त हुई। इसका अनुकरण करते हुए उन्होने "स्टुडेंट ऑफ़ द ईयर" का उत्पादन किया।


title: करण जौहर

text: २००४ मई करण, ख्याति पर निर्धारित गपशप प्रदर्शन, काफ़ी वित करण के यजमान बने जिसमे वह प्रसिद्ध बालिवुड के कलाकारो का साक्षत्कार लेते हे। सबसे पहली अवधि का प्रसारण स्टार वर्ल्ड ओर स्टार टी वी पर १९ नवम्बर २००४ से होने लगा। इस योजना को बहुत सफलता प्राप्त हुई ओर यह अंग्रेज़ी का पहला मनोरंजन प्रदर्शन बना जिसको अधिक श्रेणी प्राप्त हुई। यह अवधि २५ एपिसोड तक चली।  यह प्रदर्शन कुछ दिनो तक रुक गया था क्योंकि करण कभी अलविदा ना कहना कि ज़िम्मेदारी से व्य्स्त थे। काफ़ी वित करण अपनी दूसरी अवधि के लिए करवरी २००७ मे फिर लोटा। तीसरी अवधि के लिए वह नवम्बर २०१० मई करण की चोथी फ़िल्म माइ नेम इज़ ख़ान के विमोचन के बाद लोटा। युवा लोगो को यह शो बहुत पसन्द हे। करण का दूसरा दूर्द्शन प्रदर्शन २०१० का, लिफ़्ट करा दे हे। इसमे १९ बॉलीवुड के सितारो को उनके चाहनेवालो से मिलाया जाता हे।


title: बिमल राय

text: बिमल राय (बांग्ला: বিমল রায়) (जन्म: 12 जुलाई, 1909 निधन: 7 जनवरी, 1966) हिन्दी फ़िल्मों का एक प्रसिद्ध फ़िल्म निर्देशक थे।


title: बिमल राय

text: बिमल रॉय বিমল রায় 12 जुलाई 1909 को जन्मे Suapur, ढाका जिले, पूर्वी बंगाल और असम, ब्रिटिश भारत (अब बांग्लादेश) मर गया 8 जनवरी 1966 (56 आयु वर्ग) मुंबई, महाराष्ट्र, भारत बायो निर्माता और निर्देशक पति (ओं) Manobina रॉय बच्चे रिंकी भट्टाचार्य यशोधरा रॉय अपराजिता सिन्हा जोय बिमल रॉय बिमल रॉय (बंगाली: বিমল রায়) (12 जुलाई 1909 - 8 जनवरी 1966) एक भारतीय फिल्म निर्देशक थे। उन्होंने विशेष रूप से दो बीघा जमीन, परिणीता, Biraj बहू, मधुमती, सुजाता, बंदिनी और की तरह अपने यथार्थवादी और समाजवादी फिल्मों के लिए विख्यात है, उसे हिंदी सिनेमा का एक महत्वपूर्ण निदेशक बना रही है। इतालवी नव-यथार्थवादी सिनेमा से प्रेरित होकर, वह विटोरियो डी सिका की साइकिल चोर (1948) देखने के बाद दो बीघा ज़मीन बनाया है। [1] उनका काम विशेष रूप से अपनी mise en दृश्य जिसमें वह यथार्थवाद चित्रित करने के लिए कार्यरत हैं के लिए जाना जाता है। [1] उन्होंने एक जीता ग्यारह फिल्मफेयर पुरस्कार, दो राष्ट्रीय फिल्म पुरस्कार, और कान फिल्म महोत्सव के अंतर्राष्ट्रीय पुरस्कार सहित अपने कैरियर के दौरान, पुरस्कारों की संख्या। [2] मधुमती 1958 में 9 फिल्मफेयर पुरस्कार, एक रिकार्ड 37 साल के लिए आयोजित जीता।


title: यश चोपड़ा

text: यश चोपड़ा (अंग्रेजी: Yash Chopra जन्म: 27 सितम्बर 1932 – मृत्यु: 21 अक्टूबर 2012) हिन्दी फिल्मों के एक प्रसिद्ध निर्देशक थे। बाद में उन्होंने कुछ अच्छी फिल्मों का निर्माण भी किया। उन्होंने अपने भाई बी० आर० चोपड़ा और आई० एस० जौहर के  साथ बतौर सहायक निर्देशक फिल्म जगत में प्रवेश किया। 1959 में उन्होंने अपनी पहली फिल्म धूल का फूल बनायी थी। उसके बाद 1961 में धर्मपुत्र आयी। 1965 में बनी फिल्म वक़्त से उन्हें अपार शोहरत हासिल हुई। उन्हें फिल्म निर्माण के क्षेत्र में कई पुरस्कार व सम्मान प्राप्त हुए। बालीवुड जगत से फिल्म फेयर पुरस्कार, राष्ट्रीय फिल्म पुरस्कार, दादा साहेब फाल्के पुरस्कार के अतिरिक्त भारत सरकार ने उन्हें 2005 में भारतीय सिनेमा में उनके योगदान के लिए पद्म भूषण से सम्मानित किया।


title: यश चोपड़ा

text: यश चोपड़ा का जन्म 27 सितम्बर 1932 को ब्रिटिश भारत में पंजाब प्रान्त के ऐतिहासिक नगर लाहौर में हुआ था। उनका पूरा नाम यश राज था जिसमें से उन्होंने यश अपना लिया और राज को राज़ ही रहने दिया। यशराज ने बम्बई आकर एक सहायक निर्देशक के रूप में अपना कैरियर शुरू किया। यह काम उन्होंने आई० एस० जौहर के साथ बतौर उनके सहायक बनकर किया था। बाद में उनके बड़े भाई बी० आर० चोपड़ा ने, जो बम्बई में पहले ही से स्थापित हो चुके थे, उन्हें 1959 में अवैध सम्बन्धों के भावों को आगृत करने वाले नाटक पर आधारित फिल्म "धूल का फूल" के निर्देशन के साथ स्वतन्त्र रूप से फिल्मी कैरियर की शुरुआत करने में सहायता की। इसके पश्चात एक अन्य सामाजिक नाटक "धर्मपुत्र" पर आधारित फिल्म का निर्माण 1961 में करके एक और धमाका किया। इन दोनों फिल्मों की सफलता से प्रोत्साहित चोपड़ा भाइयों ने अन्य भी कई फिल्में उन्नीस सौ साठ के दशक में बनायीं। 1965 में "वक़्त" की अपार लोकप्रियता से उत्साहित होकर उन्होंने स्वयं की फिल्म निर्माण कम्पनी "यश राज फिल्म्स" की स्थापना 1973 में कर डाली।


title: यश चोपड़ा

text: 1973 में "दाग" फिल्म बनाने के दो साल बाद ही 1975 में "दीवार", 1976 में "कभी कभी" और 1978 में "त्रिशूल" जैसी फिल्में बनाकर अभिनेता के रूप में उन्होंने अमिताभ बच्चन को बालीवुड में स्थापित किया। 1981 में "सिलसिला", 1984 में "मशाल" और 1988 में बनी "विजय" उनकी यादगार फिल्मों के रूप में चिह्नित हैं। 1989 में उन्होंने वाणिज्यिक और समीक्षकों की दृष्टि में सफल फिल्म "चाँदनी" का निर्माण किया जिसने बॉलीवुड में हिंसा के युग के अन्त और हिन्दी फिल्मों में संगीत की वापसी में महत्वपूर्ण भूमिका निभायी।


title: यश चोपड़ा

text: 1991 में उन्होंने क्लासिकल फिल्म "लम्हे" बनायी जिसे फिल्म जगत के समस्त आलोचकों द्वारा और स्वयं चोपड़ा की दृष्टि में उनके सबसे अच्छे काम के रूप में स्वीकार किया गया। 1993 में नवोदित कलाकार शाहरुख खान को लेकर बनायी गयी फिल्म "डर" ने उनका सारा डर दूर कर दिया। 1997 में "दिल तो पागल है", 2004 में "वीरजारा" और 2012 में "जब तक है जान" का निर्माण करके 2012 में ही उन्होंने फिल्म-निर्देशन से अपने संन्यास की घोषणा भी कर दी थी। चलचित्र निर्माण और वितरण कम्पनी के रूप में यश राज फिल्म्स 2006 से लगातार भारत की सबसे बड़ी फिल्म-कम्पनी है। यही नहीं, यश चोपड़ा जी "यश राज स्टूडियो" के संस्थापक अध्यक्ष के रूप में भी जब तक बालीवुड रहेगा, जाने जायेंगे।


title: यश चोपड़ा

text: उनका फिल्मी कैरियर पाँच दशकों से भी अधिक का रहा है जिसमें उन्होंने 50 से अधिक फिल्में बालीवुड को दीं। उन्हें हिन्दी सिनेमा के इतिहास में एक ऐसे फिल्म निर्माता के रूप में जाना जाता है जिन्होंने छह बार राष्ट्रीय फ़िल्म पुरस्कार और कुल मिलाकर ग्यारह बार में से चार बार सर्वश्रेष्ठ निर्देशक के लिये फिल्म फेयर पुरस्कार मिला। भारत सरकार ने उन्हें 2001 में दादा साहेब फाल्के पुरस्कार दिया और 2005 में भारतीय सिनेमा के प्रति उनके योगदान के लिए पद्म भूषण से सम्मानित किया।


title: यश चोपड़ा

text: यश चोपड़ा जी के फिल्मी योगदान को लेकर किसी व्यक्ति  ने उनकी फिल्मों के नाम का उपयोग करते हुए लम्हा-लम्हा शीर्षक से एक काव्यात्मक टिप्पणी की है:


title: यश चोपड़ा

text: लम्हा-लम्हा चला किये बस यही सिलसिले। फूल, धूल की दीवारों पर नये खिले॥


title: यश चोपड़ा

text: वक्त के त्रिशूलों से पड़ा जब कभी साहस ढीला, बढ़ा तुरत लेकर मशाल जीवन जोशीला,


title: यश चोपड़ा

text: कभी-कभी तो इत्तफ़ाक़ से दाग़ भी मिले। लम्हा-लम्हा चला किये बस यही सिलसिले।।


title: यश चोपड़ा

text: कभी राह में टकराये जब काले पत्थर, छोड़ दिया तब परम्परा का सारा ही डर,


title: यश चोपड़ा

text: कोशिश रण में इतनी, ऐसी ज़ोर की बनी, मिली विजय फिर बिखर गयी हर जगह चाँदनी,


title: यश चोपड़ा

text: मिटे आदमी-इंसानों के सभी फ़ासले। लम्हा-लम्हा चला किये बस यही सिलसिले।।


title: यश चोपड़ा

text: लम्हा-लम्हा चला किये बस यही सिलसिले...


title: यश चोपड़ा

text: यश चोपड़ा मेमोरियल अवार्ड 2016 :- रेखा  In addition to France's highest civilian honour, Legion of Honour, he is the first Indian to be honored at BAFTA in 59-year history of the academy.


title: यश चोपड़ा

text: Other honors:


title: यश चोपड़ा

text: Handpicked by the British Film Institute for a book written by Rachel Dwyer in their ‘World Directors Series’. This book showcases the glorious five-decade career of Yash Chopra.


title: उदित नारायण

text: उदित नारायण झा एक प्रसिद्ध भारतीय पार्श्वगायक हैं। वे भारत और नेपाल में एक प्रख्यात गायक के रूप में जाने जाते हैं। वर्ष 2009 में भारत सरकार ने उन्हें पद्म श्री पुरस्कार से सम्मानित किया। उन्होंने तेलुगु, तमिल, मैथिली, मलयालम, कन्नड़, ओडिया, नेपाली, भोजपुरी, बंगाली सहित कई अन्य भाषाओं में भी गाया है। उन्होंने 4 राष्ट्रीय फिल्म पुरस्कार जीते हैं। (जिनमें से 3 गायक के रूप में, 2001 में 2 गीतों के लिए, 2002 और 2004 में प्रत्येक 1 और 2005 में निर्माता के रूप में 1) और 5 फ़िल्मफ़ेयर पुरस्कारों में से 20 नामांकन के साथ कई अन्य। बॉलीवुड प्लेबैक में 1980 में अपनी शुरुआत के बाद भी उन्हें काफी संघर्ष करना पड़ा। उन्हें तीन देशीय पुरस्कार तथा पांच फिल्म फेयर पुरस्कार मिले हैं।


title: उदित नारायण

text: उदित नारायण का जन्म 1 दिसंबर 1955 को बिहार के सुपौल जिले के बायस गोठ गांव में हुआ। उन्होंने अपना पहला हिन्दी गाना मोहम्मद रफी के साथ गाया। उनके स्वर में जादू है। वे किशोर अवस्था से ही गायन कला के क्षेत्र में लग गये थे जो कि आज इस मुकाम पर है। संपूर्ण बॉलीवुड में उन्हें आज भी एक बेहतर गायक माना जाता है। नेपाल में अभी के समय में भी उनके स्वर से तुलना किसी भी गायक से नहीं की जा सकती है।


title: उदित नारायण

text: उदित की मातृभाषा मैथिली हैं और वो बिहार के मिथिलांचल इलाके से आते हैं। जैसे कि नेपाल और भारत के बीच बेटी और रोटी का सम्बन्ध है उसी तरह उनका ननिहाल भारत के बिहार राज्य में है और वही पे उनका जन्म हुआ|


title: कुमार सानु

text: कुमार सानु (पूरा नाम केदारनाथ भट्टाचार्य) हिन्दी फिल्मों के एक प्रसिद्ध गायक हैं। इन्होंने अपने गाने की शुरुआत वर्ष 1989 में शुरू की। 2009 में इन्हें भारत सरकार द्वारा पद्म श्री भी मिल चुका है भारत के प्रसिद्ध गायकों में एक हैं ।


title: कुमार सानु

text: कुमार सानू हिंदी सिनेमा के एक जानेमाने पार्श्व गायक हैं। कोलकता में जन्मे कुमार सानू का मूल नाम केदारनाथ भट्टाचार्य है। उनके पिताजी स्वयं एक अच्छे गायक और संगीतकार थे। उन्होंने ही कुमार सानू को गायकी और तबला वादन सिखाया था। गायक किशोर कुमार को अपना आदर्श मानने वाले सानू ने गायकी में अपना खुद का अलग अंदाज़ बनाये रखा है। उनको पहला ब्रेक जगजीत सिंह ने दिया था। उन्होंने उन्हें कल्याणजी आनंद जी से मिलवाया जिन्होंने 1989 में आई फिल्म 'जादूगर' के लिए कुमार सानू से गीत गवाया।


title: कुमार सानु

text: एक दिन में 28 गाने रिकॉर्ड करवाने वाले वह एकमात्र गायक हैं। उन्होंने बीस हज़ार गाने गाये हैं। कुमार सानू का आज के दौर के संगीत के बारे में कहना है कि 'आज के संगीत से मेलोडी, सुर, ताल आदि कहीं गुम होता जा रहा है और उसकी जगह शोर ले रहा है। यही वजह है कि आज के अधिकतर गीत यादगार प्रतीत नहीं होते।' उनकी चाहत हमेशा रही कि काश उन्होंने सचिन देव बर्मन के साथ कोई गाना गाया होता।


title: कुमार सानु

text: बहुत समय से वे बंगाली फिल्मों में सक्रिय हैं और हिंदी फिल्मों में कम। सन् 2009 में उनके अभूतपूर्व संगीत योगदान के लिए उन्हें पद्मश्री से नवाज़ा गया और देश के चौथे सबसे सम्मानित नागरिक के तौर पर मनोनीत भी हुए। फिल्म राउडी राठौर में गीत 'छम्मक-छल्लो छैल छबीली' के साथ दोबारा वापसी की। फिर सन् 2014 की रिलीज यशराज फिल्म निर्मित दम लगा के हईशा फिल्म में गीत 'दर्द करारा' गाया।


title: कुमार सानु

text: कुमार सानु को अधिकतर 1990 के दशक की फ़िल्मों में दिये गए पार्श्व गायन के लिये जाना जाता है। "ज़ुर्म" फिल्म के "जब कोई बात बिगड़ जाए" से उन्हें पहली सफलता मिली। लेकिन उन्हें "आशिकी" ने सुपरस्टार बना दिया। इस फिल्म से उन्होंने शुरुआत कर लगातार पाँच सालों तक, 1991 से लेकर 1995 तक फ़िल्मफ़ेयर सर्वश्रेष्ठ पार्श्व गायक पुरस्कार जीता। जो कि एक कीर्तिमान है। उन्होंने उस समय के लगभग सभी संगीतकार के लिये गीत गाए हैं:- आनंद-मिलिंद, जतिन-ललित और अनु मलिक। लेकिन वो नदीम-श्रवण है जिनके साथ उनकी सफलता की शुरुआत हुई और उन्हें सर्वाधिक कामयाबी प्राप्त हुई।


title: कुमार सानु

text: वह 2004 में तत्कालीन पार्टी अध्यक्ष  वेंकैया नायडू की अध्यक्षता में एक समारोह में भारतीय जनता पार्टी  में शामिल हुए, लेकिन बाद में उन्होंने गायन पर ध्यान केंद्रित करने के लिए इस्तीफा दे दिया। वह 2 दिसंबर 2014 को अमित शाह  द्वारा शामिल किए गए भाजपा में फिर से शामिल हो गए।


title: कुन्दन लाल सहगल

text: कुन्दन लाल सहगल (११ अप्रैल, १९०४ - १८ जनवरी, १९४७) हिन्दी फ़िल्मों के एक प्रसिद्ध गायक-अभिनेता थे। इन्हें हिंदी फिल्म उद्योग जो तत्कालीन समय के दौरान कोलकाता में केंद्रित था, का पहला सुपरस्टार माना जाता था। वर्ष २०१८ में उनके ११४वें जन्मदिन के अवसर को गूगल ने डूडल बना कर मनाया।


title: कुन्दन लाल सहगल

text: सहगल का जन्म जम्मू में हुआ था, जहां उनके पिता अमरचंद सहगल जम्मू और कश्मीर के राजा की अदालत में तहसीलदार थे। उनकी मां केसरबाई सहगल एक गहरी धार्मिक हिंदू महिला थीं जिन्हे संगीत का बहुत शौक था। वह अपने पुत्र को धार्मिक कार्यों में लेकर जाया करती थी जहां शास्त्रीय भारतीय संगीत के आधार पर पारंपरिक शैली में भजन, कीर्तन और शब्द गाए जाते थे। सैगल पांच साल के चौथे जन्मजात बच्चे थे और उनकी औपचारिक शिक्षा संक्षिप्त थी। एक बच्चे के रूप में उन्होंने कभी-कभी जम्मू के रामलीला में सीता की भूमिका निभाई थी।  स्कूली शिक्षा के बाद उन्होंने रेलवे टाइमकीपर के रूप में काम शुरू किया। बाद में, उन्होंने रेमिंगटन टाइपराइटर कंपनी के लिए टाइपराइटर सेल्समैन के रूप में काम किया, जिससे उन्हें भारत के कई स्थान घूमने का अवसर प्राप्त हुआ। उनकी यात्रा के दौरान लाहौर के अनारकली बाज़ार में मेहरचंद जैन (जो बाद में शिलॉन्ग में असम सोप फैक्ट्री शुरू करने के लिए चले गए) के साथ मित्रता हुई। मेहरचंद और कुंदन दोस्त बाद कलकत्ता चले गए जहाँ मेहफिल-ए-मुशायरा में लिप्त रहे। उन दिनों में सहगल एक उभरते गायक थे और मेहरचंद ने उन्हें अपनी प्रतिभा को निखारने लिए प्रोत्साहित किया। सहगल अक्सर टिप्पणी करते थे कि 'आज वो जो कुछ भी हैं, मेहरचंद के प्रोत्साहन और शुरुआती समर्थन के कारण ही हैं'। उन्होंने थोड़े समय के लिए होटल मैनेजर के रूप में भी काम किया। इस बीच गायन के लिए उनका जुनून जारी रहा और समय बीतने के साथ अधिक तीव्र हो गया।


title: कुन्दन लाल सहगल

text: १९३० के दशक के शुरूआती दौर में, शास्त्रीय संगीतकार और संगीत निर्देशक हरिश्चंद्र बाली सहगल को कलकत्ता ले गए और उन्हें आर॰ सी॰ बोराल से मिलवाया। आर॰ सी° बोराल ने तुरंत उनकी प्रतिभा को पसंद किया और सहगल को बी॰ एन॰ सरकार के कलकत्ता स्थित फिल्म स्टूडियो न्यू थियेटर्स में २०० रुपये प्रति माह पर रख लिया जहाँ वे पंकज मलिक, के° सी° डे और पहाड़ी सान्याल जैसे समकालीन लोगों के संपर्क में आए।


title: कुन्दन लाल सहगल

text: कुंदनलाल सहगल के संस्मरण १९६०-७० के दशक के अभिनेत्रियों की श्रेणी में साधना, नलिनी जयवंत, कल्पना, सायराबनों का व ४० के दशक में सुरैय्या का नाम जोड़ना जरूरीहै.


title: मान्ना दे

text: मन्ना डे (असमिया: মান্না দে "मन्ना दे"; 1 मई 1919 - 24 अक्टूबर 2013), जिन्हें प्यार से मन्ना दा के नाम से भी जाना जाता है, फिल्म जगत के एक सुप्रसिद्ध भारतीय पार्श्व गायक थे। उनका वास्तविक नाम प्रबोध चन्द्र डे था, उनका नाम प्रबोध चन्द्र डे था, जो पुरन चन्द्र डे के बेटे थे ,पस्चीम बंगाल मे एक फ़िल्म बनी थी चारन कबि मुकुन्दादास ,मुकुन्दादास का मुल नाम था यजनेश्वर डे ,जो गुरुदयाल डे के बेटे थे , बंगाल मे चारन लोग के नाम के साथ डे जुडता है, ) मन्ना दा ने सन् 1942 में फ़िल्म तमन्ना से अपने फ़िल्मी कैरियर की शुरुआत की और 1942 से 2013 तक लगभग 3000 से अधिक गानों को अपनी आवाज दी। मुख्यतः हिन्दी एवं बंगाली फिल्मी गानों के अलावा उन्होंने अन्य भारतीय भाषाओं में भी अपने कुछ गीत रिकॉर्ड करवाये।


title: मान्ना दे

text: भारत सरकार ने उन्हें 1971 में पद्म श्री, 2005 में पद्म भूषण एवं 2007 में दादासाहेब फाल्के पुरस्कार से सम्मानित किया।


title: मान्ना दे

text: मन्ना दा का जन्म कलकत्ता (वर्तमान कोलकाता) में 1 मई 1919 को महामाया व पूरन चन्द्र डे के यहाँ हुआ था। उन्होंने अपनी प्रारम्भिक शिक्षा इन्दु बाबुर पाठशाला से पूरी करने के पश्चात स्कॉटिश चर्च कॉलेज में प्रवेश लिया। कॉलेज के दिनों वे कुश्ती और मुक्केबाजी जैसी प्रतियोगिताओं में खूब भाग लेते थे। उनके पिता उन्हें वकील बनाना चाहते थे। उन्होंने विद्यासागर कॉलेज से स्नातक किया। कुश्ती के साथ मन्ना फुटबॉल के भी काफी शौकीन थे। संगीत के क्षेत्र में आने से पहले इस बात को लेकर लम्बे समय तक दुविधा में रहे कि वे वकील बनें या गायक। आखिरकार अपने चाचा कृष्ण चन्द्र डे से प्रभावित होकर उन्होंने तय किया कि वे गायक ही बनेंगे।


title: मान्ना दे

text: मन्ना डे ने संगीत की प्रारम्भिक शिक्षा अपने चाचा के॰ सी॰ डे से हासिल की। उनके बचपन के दिनों का एक दिलचस्प वाकया है। उस्ताद बादल खान और मन्ना डे के चाचा एक बार साथ-साथ रियाज कर रहे थे। तभी बादल खान ने मन्ना डे की आवाज सुनी और उनके चाचा से पूछा - "यह कौन गा रहा है?" जब मन्ना डे को बुलाया गया तो उन्होंने उस्ताद से कहा -"बस ऐसे ही गा लेता हूँ।" लेकिन बादल खान ने मन्ना डे की छिपी प्रतिभा को पहचान लिया। इसके बाद वह अपने चाचा से संगीत की शिक्षा लेने लगे। मन्ना डे 40 के दशक में अपने चाचा के साथ संगीत के क्षेत्र में अपने सपनों को साकार करने के लिये मुंबई आ गये। और फिर यहीं के होकर रह गये। वह जुहू विले पार्ले में रहते थे।


title: मान्ना दे

text: 18 दिसम्बर 1953 को केरल की सुलोचना कुमारन से उनकी शादी हुई। उनकी दो बेटियाँ हैं: शुरोमा और सुमिता। शुरोमा का जन्म 19 अक्टूबर 1956 तथा सुमिता का जन्म 20 जून 1958 को हुआ। उनकी पत्नी सुलोचना, जो कैंसर से पीड़ित थी, की मृत्यु बंगलोर में 18 जनवरी 2012 को हुई। अपने जीवन के पचास वर्ष से ज्यादा मुम्बई में व्यतीत करने के बाद मन्ना डे अन्तत: कल्याण नगर बंगलोर में जा बसे। इसी शहर में उन्होंने अन्तिम साँस ली।


title: मान्ना दे

text: 1943 में फिल्म तमन्ना में बतौर प्लेबैक सिंगर उन्हें सुरैया के साथ गाने का मौका मिला। हालांकि इससे पहले वह फिल्म रामराज्य में कोरस के रूप में गा चुके थे। दिलचस्प बात है कि यही एक एकमात्र फिल्म थी, जिसे राष्ट्रपिता महात्मा गांधी ने देखा था। मन्ना डे केवल शब्दो को ही नहीं गाते थे, बल्कि अपने गायन से शब्द के पीछे छिपे भाव को भी खूबसूरती से सामने लाते थे। शायद यही कारण है कि प्रसिद्ध हिन्दी कवि हरिवंश राय बच्चन ने अपनी अमर कृति मधुशाला को स्वर देने के लिये मन्ना डे का चयन किया। सन् 1961 में संगीत निर्देशक सलिल चौधरी के संगीत निर्देशन में फिल्म काबुलीवाला की सफलता के बाद मन्ना डे शोहरत की बुलन्दियों पर जा पहुँचे।


title: मान्ना दे

text: "आवारा" में उनके द्वारा गया गीत "तेरे बिना चाँद ये चाँदनी!" बेहद लोकप्रिय हुआ। इसके बाद उन्हें बड़े बैनर की फिल्मों में अवसर मिलने लगे। "प्यार हुआ इकरार हुआ" ("श्री 420"), "ये रात भीगी-भीगी" ("चोरी-चोरी"), "जहाँ मैं जाती हूँ वहीं चले आते हो" ("चोरी-चोरी"), "मुड़-मुड़ के ना देख मुड़-मुड़ के!" ("श्री 420") जैसे अनेक सफल गीतों में उन्होंने अपनी आवाज दी।


title: मान्ना दे

text: मन्ना डे को कठिन गीत गाने का शौक था। उनके गाये गीत हर तबके में काफी लोकप्रिय हुए। "लागा चुनरी में दाग, छुपाऊँ कैसे?", "पूछो न कैसे मैंने रैन बितायी!", "सुर ना सजे, क्या गाऊँ मैं?", "जिन्दगी कैसी है पहेली हाय, कभी ये हँसाये कभी ये रुलाये!", "ये रात भीगी भीगी, ये मस्त नज़ारे!", "तुझे सूरज कहूँ या चन्दा, तुझे दीप कहूँ या तारा!" या "तू प्यार का सागर है, तेरी इक बूँद के प्यासे हम" और "आयो कहाँ से घनश्याम?" जैसे गीत ही नहीं, उनके गाये "यक चतुर नार, बड़ी होशियार!", " यारी है ईमान मेरा, यार मेरी जिन्दगी!", "प्यार हुआ इकरार हुआ", "ऐ मेरी जोहरा जबीं!" और "ऐ मेरे प्यारे वतन!" जैसे गीत भी लोगों की जबान पर आज भी चढ़े हुए हैं।